Liburu Gaztea Book Trailer Lehiaketa 2019-2020 Sari banaketa bideo-ekitaldia\nAurten, Covid-19ak eragindako egoera dela eta, ezin izan dugu urtero bezala sari banaketa ekitaldia ospatu. Hala ere, beste ekitaldi asko bezala, bideo bidez egitea erabaki dugu. Idoia Noble, itzultzaile, interpretari eta aurkezlea arduratu da oraingoan ere sari banaketa berezi hau gidatzeaz.\nGuztira, bost sari banatu dira. Ikastetxeen kategorian, bi multzo egin ditugu eta multzo bakoitzeko sari bana eman da: DBH 1-2 multzoan bat, eta bestea DBH 3-4 multzoan. Ondoren, Norbanakoen kategoriako saria banatu dugu. Publikoaren Sariak banatu ditugu azkenik. Horiek boto bidez erabaki ditu publiko zabalak: sari bana eman da kategoria bakoitzeko (Ikastetxeak eta Norbanakoak).\nSari nagusiaren irabazleak bideo honen bidez jakinarazi dira eta parte hartzeile guztiei bidali zaie.\nAurtengo lehiaketa arrakastatsua izan da parte-hartzeari dagokionez. Ikasturte honetan, guztira, 30 ikastetxek eman dute izena egitasmoan; iaz baino bost gehiago lehiatu da, hortaz. Gipuzkoako 26 ikastetxe eta Araba eta Bizkaiako bina izan dira, zehazki, beren lanak lehiaketara aurkeztu dituztenak. Guztira, 3.765 ikasle inguru izan dira lehiaketan aurkeztu direnak, iaz baino 600 bat gehiago. 217 book trailer aurkeztu dira: 215 Ikastetxeen kategorian eta 2 Norbanakoenean.\nIkastetxeen kategorian, DBH1-2 multzoan, SORBETE TALDEA (Egiluze – Hondarribia) (Beñat Ancisar, Ander Eizaguirre, Aiala Machin, Stefanny Loaiza eta Maialen Manterola) izan da garaile, Ezekiel (Jasone Osoro. Elkar, 2009) liburuaren book trailerrarekin. Hondarribiako Egiluze ikastetxeko DBH2ko ikasle taldearentzat izan da, hortaz, sari nagusietako bat. Epaimahaiaren iritziz, “Trailer saltseroa, gertukoa eta zirikatzailea izateagatik garailea izatea merezi izan duen trailerra. Hasiera eta bukaera, bereziki esanguratsuak, batak istorioan erraz kokatzen gaituelako; eta bestea, intrigaz betea uzten gaituelako. Liburuaren hari narratibotik tiraka, gidoi zinematografikoa egiteko\neta irudien erritmoa bat dator kontakizunarekin."\nDonostiako La salle ikastetxeko DBH 2B 05 taldea (Unax, Marina, Iker eta Irune) geratu da bigarren postuan “Pijama marradunaz jantzitako mutikoa” (John Boyne, Alberdania, 2007) liburuaren book trailerrarekin. Hirugarren postuan berriz SALBATORE 5 taldea (Erika Agirre, Uxue Gastañazpi, Luma Ormaetxea, Ekhi Berra) “Hasiera berri bat” (Gwénola Morizur, Marie Duvoisin, Harriet, 2018) libururari buruz egindako booktrailerrari esker.\nKategoria honetan, baina DBH3-4 multzoan, EHUNEKOAK taldea (Argiaren alaba, Yolanda Arrieta, Denonartean 2015) taldearen lana izan da onena epaimahaiaren iritziz. Talde hau Lezo Institutuko DBH4ko ikasleek (Mar Benito, Hodei Zumeta, Unax Forkada, Irati Aldai eta Jon Esnaola) osatzen dute. Epaimahaiaren hitzetan, “Trailer originala, berria eta ezberdina proposatzeaz gain, liburuko istorioa bete-betean jasotzea lortu dute. Guzti hori, trailer mutu batean, irudi gutxirekin, istorio handi bat irakurtzera animatzen gaituzten bitartean. Mimoz egin den lana dela antzemateak garaile bihurtu ditu. Istoriora eta historiara ezin hobe gerturatzen gaitu bideo honek. Oso ondo landutako bideoa da, hasieratik amaieraraino primeran uztartu dituzte mende eta erdiko denbora saltoak. Bi garai uztartzeko hautatu dituzten baliabideak oso egokiak dira: bai tipografikoak, argiztapenari dagozkionak (kandelak erabiliz), lokalizazioak, pertsonaien karakterizazioa, musika… ”.\nBigarren postua Axular Lizeoko PARASITOAK taldeari egokitu zaio (Naroa Monreal, Guillermo Wiandt, Lander Agudo eta Ane Rincón), Eztia eta Ozpina (Patxi Zubizarreta, Alberdania, 1995) liburuari buruzko booktrailerrari esker. Hirugarren postua berriz, Nuestra Señora de Aránzazu ikastetxeko TXIMUELO taldeari egokitu zaio, “Kulero salatzaileak” (Migel A. Mintegi Larraza, Aizkorri, 2010) liburuari buruzko booktrailerrari esker.\nNorbanakoen kategorian LAUKIAK taldea izan da garaile Sinbad deitzen zidan liburuaren booktrailerrari esker. Epaimahaiaren iritziz, “Trailerra egin dutenen ilusioa antzematen da pantailan bertan eta ilusio hori bera transmititzea lortzen dutenez, kategoria honetako garaile izatea merezi izan dute.”\nIrabazleak honako adituek osatutako epaimahaiak hautatu ditu: Intza Alkain magisteritzan diplomatua, antzerkilaria eta Galtzagorriko irakasleentzako lantegien aholkularia; Lore Agirrezabal kazetari, literatur kritikari eta Liburu Gazteako koordinatzaile ohiak; Imanol Mercero filologo, literatur kritikari eta Liburu Gazteko hautaketa batzordeko koordinatzailea, besteak beste eta Irati Zaldua dokumentalistak.\nHorrez gain, Publikoaren Sariak ere banatu dira. Ikastetxeen kategorian, Donostiako LaSalle ikastetxeko DBH2ko DBH2B 05 taldeak (Unax, Marina, Iker eta Irune) irabazi du 114 botorekin, eta Norbanakoenean, DBH2 Bakarka (Unai, Asier, Aitziber eta Uxue), 291 botorekin. Guztira, 807 pertsonak emate dute botoa.\nPublikoaren iritziz, horiek izan dira aurtengo book trailerrik onenak. Donostiako LaSalle ikastetxeko DBH2ko DBH2B 05 taldeak eta DBH2 Bakarka Unai donostiarrak, Pijama marradunaz jantzitako mutikoa (John Boyne.Alberdania, 2007) liburuari buruzko book trailerra aurkeztu dute lehiaketara. Lehenengoek booktrailer antzeztua egin dute, DBH2 Bakarka-k berriz irudiak erabiliz osatu du book trailerra.\nIrakurketa proposamen berriak\nParte hartzaile guztiek, 2017an Euskarazko Gazte Literaturan argitaratu ziren liburuen artetik DBHko ziklo bakoitzerako bina izenburu proposatu genituen lehiaketarako, baina horrez gain, parte-hartzaileek Ezinbestekoak izeneko aipatutako zerrendatik ere hauta zezaketen liburua. Zerrenda hori, hain zuzen ere, hainbat literatur adituren proposamenekin osatua da, eta orain arte euskaraz Gazte Literaturan argitaratu diren kalitate oneneko liburuak biltzen ditu. Hauek dira datorren ikasturterako proposatu diren liburuak:\nWonder. Mutiko miragarria. Raquel Jaramillo. Denonartean\nCoraline. Neil Gaiman. Itzul: Julen Gabiria. Elkar\nDBH 3-4 :\nMomo. Michael Ende. Begiko\nEzezagunak. David Lozano. Giltza


'Bertatik Bertara 2020' programan proiektuak aurkezteko epea zabalik - bizkaie.biz\nBizkaie! 2020-06-02 13:29 Kulturea\nEskabideak bagilaren 25era bialdu behar dira info@santandercreativa.com helbidera.\nSantander-eko eta Bilboko udalek sustatutako ekimen honen barruan, uri bietako agenteek batera aurkeztutako lau proposamen aukeratuko dira. Programak 40.000 euro jarriko ditu guztira, 10.000 proiektuko eta erakunde bakotxak 20.000 euro emongo ditu. Deialdiko dokumentazio guztia eskuragarri dago www.santandercreativa.com webgunean.\nSantanderreko eta Bilboko kultura-sektorekoek euren proiektuak aurkeztu ahal izango ditue uri bietako udalek sustatutako Bertatik Bertara 2020 laguntza-programan, hilaren 1etik 25era. Deialdiaren epeak, COVID-19aren krisiak etenda egon ondoren, barriro ezarri dira, Ministroen Kontseiluaren 463/2020 Errege Dekretuaren hirugarren xedapen gehigarria indarbakotu ondoren. Zehatz esateko, laguntzak eskatzeko epea bagilaren 1etik 25era bitartean izango da eta interesa daben kultur eragileek proposamenak gaztelaniaz edo euskeraz bialdu ahal izango ditue. Eskaria egiteko eredu digitala www.santandercreativa.com webgunean dago eta bertan dagoz programearen oinarriak be.\nLau proiektu hautatuko dira eta bakotxari 10.000 euroko aurrekontua emongo jako. Uri bakotxak lau ekimen horreetako bi diruz lagundu eta jorratuko ditu eta, danak be, uri batean edo bestean gauzatuko dira, bakotxaren kultur programazinoari erantsita; uri bietarako jarduerak atontzen dituenak lehenetsiko dira.\nKultur proiektuak barritzaileak izan beharko dira eta uri bietako kultur agenteen alkarren arteko lanaren emoitzea. Ekimenotan nahitaezkoa izango da uri bien arteko lan hartu-emonak eta sareak sortzea eta eratzea eta uriburu bietako kultur eskaintzea aberastea.\n2012an, Santanderko eta Bilboko udalek lankidetza-hitzarmen bat sinatu eben, alkarregaz kultur ekimenak bultzatzeko eta akordio horren emoitzea da Bertatik Bertara programea; horren bidez, lau kultur proiektu jorratuko dira uri bateko edo besteko kultur edo sorkuntza sektoreko erakundeek sustatuta.\nFinantziazinoari jagokonez, 40.000 euro jarri dabe erdibana Bilboko Udalak -Kultura Sailaren bidez- eta Santanderreko Udalak -Santander Creativa (FSC) Fundazinoaren bidez-.


Erantzutera deitzen dugu hiltzen duten lan baldintzen aurrean | LAB SINDIKATUA\nEkintza Sindikala Erantzutera deitzen dugu hiltzen duten lan baldintzen aurrean\nLarunbatean lan istripuz hildako langile baten heriotza salatu behar dugu. Zumaian izandako istripuan, industria eraikin bateko teilatuan garbiketa lanetan ari zen langilea teilatutik behera erori zen. Azken honekin, gutxienez 62 dira Euskal Herrian lanean edo honen ondorioz hildakoak, horietatik 7 altueratik erorita, guztiak segurtasun neurriekin saihestu zitezkeenak.\nLAB sindikatutik, lehenik eta behin, elkartasuna adierazi nahi diegu hildako langilearen lankide, senide eta gertuko guztiei.\nOdoluste honek ez du etenik. Noiz arte? Zer egin behar da arazo estruktural honi amaiera emateko? Urtero ezaugarri berdineko istripuen aurrean aurkitzen gara. Denon eskubidea da osorik eta osasuntsu eta bizirik lanetik bueltatzea, lan duina eta bizi duina izatea. Aldarrikatzen baditugu ere, errealitatea gordina da eta hainbatek ez dute nahi hau aldatzea\nZein aldaketa eta pauso emateko prest daude patronal eta instituzioak egoera eta eredu hau geldiarazteko? Langileok, bizi ahal izateko egiten dugu lan eta ez saiakera horretan bizia galtzeko. Lan istripuak ez dira bizitzako gertakari arruntak, langile bat hiltzea ez da lanaren ezaugarri bat. Lan istripuak, ekonomia eredu zehatz batean lan egiterako orduan ezartzen dizkigun baldintza eta lan egiteko moduen emaitza dira. Salatu behar dugu eraikuntza eta eraberritze sektorean maiz gertatzen direla istripuak.\nHorregatik guztiagatik, bihar abenduaren 21ean, LABek gehiengo sindikalarekin batera elkarretaratzea egingo du Zumaian, istripua izan zen Egurko enpresa aurrean 12:30ean. Dei egiten diegu langileei honetan parte hartzera odoluste hau geldiarazi dezagun.\nAski da! Eredu ekonomikoa aldatzera goaz.


Urriaren 4an hasiko da Malerrekako Kultur Ibilbidea | MALERREKAKO MANKOMUNITATEA\nURRIAK 4: BEIRA. Sunbillako Ariztigain kanpinean. 19:30ean.\nMusikatutako bertsoak eskaintzen ditu Beirak. Mimatutako letrak eta mimoz jotako notak.\nJon Martin bertsolariak eta Igor Arruabarrena gitarra joleak osatzen dute Beira. Oraindik txupeteari tiraka zebiltzanean ezagutu zuten elkar Igor eta Jonek. Oiartzuarrak dira biak jaiotzez eta pare bat asteko diferentzia besterik ez dute.\n2006an konposatu zuten lehen kantua eta geroztik abestiak sortzen joan dira poliki-poliki.\nDagoeneko bi diskotan argitaratu dira beraien lanak, Dena ez denean da beraien lehen lan luzea. 10 kanta bildu dituzte disko honetan. Bertso sortetatik abiatutako kantuak dira gehienak, baina badira abestietatik abiatutakoak ere.\nAurten 800 dukado Sunbillako emakumezkoen maratoiaren kantua konposatu dute.\nURRIAK 11: IMUNTZO ETA BELOKI. 17:00. Elgorriagan.\nImuntzo eta Belokiren emanaldiaz gain, eguerdian gaztagintza erakusketa bat eginen da eta 14:00etan herri bazkaria egonen da.\nURRIAK 18: MIKEL MARKEZ ETA ERRAMUN MARTIKORENA. Beintza-Labaiengo elizan.19:00etan.\nBelaunaldi ezberdinetakoak badira ere, taulak batu egin ditu Mikel Markez eta Erramun Martikorena. Oharkabean, hau da, "elkarrekin kontzertuak ematen hasiko gara" esan gabe egin dute bat, adierazi izan dutenez. Bada, bategite hori aurrez aurre ikusteko aukera izango dugu Beintza Labaienen urriaren 11n.\nURRIAK 25: KIKI, KOKO ETA MOKO. Urrozko frontoian. 17:00etan.\nKIKI, KOKO eta MOKO pailazo taldea 1988an sortu zen, nahi eta lehenago ere 10 urteko ibilbidea egina zuten beste proiektu batzuetan.\nPailazo bakoitzak bere izaera du: KIKI pailazo jostalaria da, KOKO alaia eta MOKO inozoa. Pertsonaia hauek esketx ezberdinak aurkezten dituzte emanaldiaren arabera eta, zirkoko teknika mota desberdinez baliatzen dira: monozikloa, malabare-jolasak, pilotak eta diaboloak besteak beste. Hau guztia, musikaz alaitua eta haurren parte-hartzea bultzatzen duten jolas eta dantzekin lotuz.


Sisteplantek HyperloopTT kapsularen azken muntaiarako integrazio Fabrika diseinatu du - SPRI\n12 uztaila, 2019\nSisteplantek HyperloopTT kapsularen azken muntaiarako integrazio Fabrika diseinatu du\nEnpresak, etorkizuneko treneko kapsulak zerbitzuan jartzeko sistema guztien integrazio eta mihiztadura burutuko du\nHyperloopTT unveils the world's first passenger Hyperloop capsule\nEtorkizuneko mugikortasunaren kontzeptua goitik behera aldatzen ari den Hyperloop Transportation Technologies HTT enpresak, Sisteplant enpresa espainiarrari, Hyperloop etorkizuneko treneko kapsulak zerbitzuan jartzeko sistema guztien integrazio eta mihiztadura egingo diren instalazioen diseinua egiteko ardura eman dio. Kapsulak, Espainiako beste enpresa batek, Airtificial Intelligence Structures-ek, alegia, osatutako materialez fabrikatuta daude.\nProiektua, Elon Musk-ek 2013an, seguruagoa, azkarragoa, ekonomikoagoa, klimak edota balizko mugimendu sismikoek eraginik egingo ez zion, bestelako garraio bideentzat oztopo izango ez zen eta jasangarria izango litzatekeen mugikortasunerako soluzio bat diseinatzeko ikuspegi partekatutik sortu zen.\nHandik gutxira, Hyperloop Transportation Technologies-ek enpresa entzutetsuetako, esaterako, Boeing, Airbus, Nasa, eta Harvard, UCLA eta bestelako unibertsitateetako 100 profesional baino gehiagoz osatutako partzuergo bat ahalbidetu zuen, beti ere, orain arte kontzeptu bat besterik ez zen horren garapenean lan egiteko asmoz.\nGeroztik, Hyperloop TT-ek teknologikoak zein komertzialak diren akordioak ezarri ditu hainbat herrirekin, horien artean AEB, Txekiar Errepublika, Arabiar Emirerri Batuak, Frantzia, Alemania, India eta Brasilekin.\nIndustrializazio eta sektore aeronautikoko muntaia lerroetan Sisteplantek duen eskarmentu handia, funtsezkoa izan da, etorkizuneko Hyperloop HTT ekoizpen instalazioen diseinuaz arduratu dadin. Instalazio horietan, sistema guztiek integrazioa gauzatuko da eta kapsulen froga eta zerbitzu jartzeak egingo dira.\nSisteplantek Etorkizunerako Fabrika kontzeptua planteatu du, etorkizuneko mugikortasun soluzioa izango denerako, besteak beste, malgutasun eta emate epe murritzak bezalako irizpideei so eginda, muntaiaren modularitateari esker, pertsonalizazio maila handiak ahalbidetuz.\nBestalde, Airtificial Intelligence Structures, Espainiako merkatu jarraituan kotizatutakoa, garraiobide berriaren kapsulen fabrikazio eta mihiztadurarako hornitzaile esklusiboa da. Airtificialek fabrikatutako lehen kapsulak, urriaren 2an aurkeztu zenak, 32 metro luzera zituen. Bigarren kapsula 2019 urte bukaerarako ematea aurreikusita dago.\nSisteplantek definitutako proiektuak, fabrikazio eta muntaia fase guztien sinkronizazioa, lay out-a, automatizazioak, lan edukiak, edo eskariaren hazkundearen araberako inbertsio mailak bezalako atalak aintzat hartzen ditu.\nHyperloop Transportation Technologies (HyperloopT), bidaiarien garraiorako lehen Hyperloop-a eraikitzera bideratutako garraio teknologiaren enpresa da. Hyperloop, bidaiariak eta merkantziak distantzia handietan garraiatzeko aukera luzatzen duen sistema da. HyperloopTT-ek, teknologia berriak, negozio eredu aurreratu batekin konbinatzen ditu, soinuaren abiadura baino arinagoa den garraio sistema bat sortzeko asmoz.\nSisteplant, euren prozesuen transformazioaren bitartez, enpresa industrial zein zerbitzuak eskaintzen dituzten enpresen lehiakortasuna hobetzean espezializatuta dago.\nTalde industrial hau 1984an sortu zen eta bere jarduera nagusia, ekoizpen, logistika eta antolakuntza prozesuen optimizazioa da, soluzio teknologikoak eta fabrikazio aurreratuko soluzioak eskainiaz.\nSisteplantek egoitza desberdinak ditu Espainian, hala nola Madrilen, Bilbon, Bartzelonan eta Sevillan, eta maila internazionalean, Mexikon eta Brasilen. 150 langile baino gehiago ditu eta Automobilgintza, Aeroespaziala eta Defentsa, Elikagaigintza, Kimiko Farmazeutikoa, Ekipoetako Ondasunak, Elektronikoa, Energia eta Ingurumena, Azpiegiturak eta Garraioak, Osasuna, Facilities eta Administrazio Publikoa bezalako sektore anitzetarako ekintzak betetzen ditu.\nFabrikazio Aurreratua 12 urtarrila, 2021\nPiezen % 100 suntsitu gabe ikuskatzeko soluzioak\nLINQcasek x urte daramatza manufaktura aurreratuko industrien ekoizpen- eta mantentze-prozesuak...Leer más\nFabrikazio Aurreratua 2 abendua, 2020\nIKERLAN nazioarteko proiektu bat gidatzen ari da Adimen Artifiziala aplikatzeko makinen “autodiagnostikoan”\nFRACTAL nazioarteko proiektu bat da, BRTAko (Basque Research & Technology Alliance)...Leer más\nFabrikazio Aurreratua 15 iraila, 2020\nMotor-turbina zigilatzeak egiteko prozesuan fabrikazio gehigarria txertatzeko lanean ari dira WEC eta UPV/EHU\nSektore aeronautikoan kalitate handia eskatzen da, bertan erabiltzen diren piezen bizi-ziklo luzea...Leer más\nFabrikazio Aurreratua 14 iraila, 2020\n3R3D Technology Materials: neurrira eginiko 3D inprimagailuak eta inprimatzeko material berriak\n3R3D Technology Materials erreferentziazko konpainia da Euskadin 3D inprimaketako...Leer más\nFabrikazio Aurreratua 10 iraila, 2020\nEuskal enpresek aukera izango dute fabrikazio aurreratura bideratutako Europako berrikuntza-tresna berriak ezagutzeko\nEuskal enpresek urriaren 22an egingo den jardunaldi telematiko batean ezagutuko dituzte...Leer más


egilea: Gazteaukera, Azaroak 2, 2016\nDela ikasketak bukatu dituzula, dela zure lan ibilbideari beste norabide bat eman nahi diozula, Europako beste herrialderen batera lanera joatea ari zara aztertzen. Entzungo zenuen zenbait profilek (informatika, osasun edo ingeniaritza arloekin lotutakoek, esaterako) eskaintza zabala dutela. Hala eta guztiz ere, ezinbestekoa izango zaizu jakitea ea hemen zure lanbidean jarduteko kualifikazio profesionala Europa Batasuneko beste herrialdeetan baliogarria den ala ez.\nEskakizunak herrialdearen araberakoak izango dira, baina lehenik eta behin "lanbide arautuak" daudela jakin beharra duzu; zure titulazioa hauen artean badago baliteke zure prestakuntzaren aintzatespen ofiziala lortu behar izatea: zure tituluaren baliozkotzea eta beharbada esperientzia edo gaitasun-probaren bat ere eska diezazukete.\nEkar dezagun honako adibidea: Europa Batasuneko beste herrialde batera bizitzera joan nahi duzu eta zure osasun-lanbidean jardun (medikuntza, erizaintza, albaitaritza, farmazia.): lehenik eta behin helmugako herrialdeak eskaturiko eskabidearekin batera agiriak prestatu beharko zenituzke, hilabeteko epean hori guztia hartu izanaren adierazpena jasoko zenuke eta, azkenik, hiru hilabete izango zenuke erabakia hartzeko. Zure formakuntzak eta esperientziak eskatutakoarekin bat ez egitekotan, gaitasun probak egiteko edo egokitzapen-probaldia hasteko aukera izango zenuke; garai honetan behe-mailako kategoriako kontraturen bat ere egon liteke, erakargarria akaso.


Santurtziko Udala - Santurtziko merkataritza- eta turismo-sektoreek bermea eman diote 2019an jorratutako bideari, eta urte honetarako estrategia diseinatzen dihardute udalarekin lankidetzan\nSanturtziko merkataritza- eta turismo-sektoreek bermea eman diote 2019an jorratutako bideari, eta urte honetarako estrategia diseinatzen dihardute udalarekin lankidetzan\nMerkataritza | Turismoa\nDuela hiru urte Santurtziko Udalak Merkataritza- eta Turismo-Mahaia eratu zuen arlo hauetako sektoreetako enpresak ekonomikoki sustatzeko. Sei hilean behin elkartzen dira. Atzo goizean batzarra egin zuten eta parte hartze eta kooperaziorako organo publiko-pribatu horrek berriro izan du elkartzeko aukera Santurtziko garapen turistiko eta komertzialarekin lotutako egitasmoak eta ekimen zehatzak planifikatu, egikaritu, jarraitu eta ebaluatzeko Mahai horretan iaz merkataritza- eta turismo-arloetan egindako jardueren balantzea egin zen. “Argi dago berriro gai hauetan lankidetzan aritzeak emaitza onak dakartzala, eragin zuzena baitu herriko ekonomian. Gainera, herriko enpresak dira taldearen eragile nagusiak, motorra nolabait” esan zuen Joseba Ramos Turismo Sustapenerako zinegotziak. “Sektore guziekin elkar hartuta ibili behar dugu estrategiak egitean” gaineratu zuen.\nJuan Andrades Ekonomia Bultzatzeko zinegotziak ere adierazpen horiekin egin du bat: “Arlo bien arteko sinergiak oinarrizkoak dira Santurtzi udalerri dinamikoa eta bizia izango bada, gure kaleko turismo- eta merkataritza-dinamizazioan gogor ari diren erakundeekin batera egindako lanaren emaitza, alegia” esanez.\nGogorarazi behar da duela aste gutxi egin dela turismo-denboraldiaren balantzea, eta bertan agertzen ziren zifren arabera, 6,4 milioi euroko inpaktu ekonomikoa jaso dela, hori udalerriko turismo-jarduerari soilik erreparatuta.\nLan-mahai horretan herrian urteko hil guztietan landu beharreko jarduera-programazioa ere planifikatzen da. Eta hori ere etengabeko lanaren emaitza da, Merkataritza- eta Turismo-arloetan diharduten sektore guztiek adostutakoa eta egindakoa. Eurekin batera, udala bera, Merkatari Batuak eta Santurtzi Gastronomika elkarteetako ordezkariak eta erakunde pribatu batzuk ere ari dira lanean, azken hauek herriko hotel eta hostaletako, taxi-sektoreko edo turismo-jardueretako ordezkari gisa.\nAtzoko batzarrean aurten gauzatu beharreko jarduketak aurkeztu ziren, besteak beste, ekintzailetza komertziala, marketing digitalari buruzko prestakuntza-ekintzak eta udalaren webgunean merkataritza-, ostatu- eta zerbitzu-eskaintza sustatzeko gida komertzial bat argitaratzea. Turismo-arloan, berriz, nabarmendu da herriko produktu turistikoak sortzeko asmoa dagoela, abian jarriko diren kanpainen irudia berrituko dela edo laster aurkeztuko diren zenbait sustapen-ekitaldi, kanpaina eta ekintza egingo direla.


Zuaztoiko araztegi proiektuko desjabetzeak abian - Diario de Noticias de Navarra\nZuaztoiko araztegi proiektuko desjabetzeak abian\nUkitutako ondasun eta eskubideen titularrek abuztuaren 31n dute hitzordua Udalean\nfernando anbustegi/azpilkueta 20.08.2021 | 18:48\nAzpilkuetako Zuaztoi auzoan orain arte ez dagoen araztegia eraikiko da laster. Ondikol\nAzpilkuetako Zuaztoi auzoan orain arte ez dagoen araztegia eraikiko da laster.\nLurralde Kohesiorako Departamentuak araztegi bat eraikiko du Azpilkuetako Zuaztoi auzoan. Ekainaren 30ean aldez aurreko urrats gisa, Nafarroako Gobernuak erabaki zuen, proiektua premiazko deklaratzea, nahitaezko desjabetzearen ondorioetarako, lanari lotutako ondasun eta eskubideen okupazioa.\nProiektuak araztegi bat eta hustubideak izanen ditu, erabat saneatutako urak husteko. Horretarako, NILSA enpresa publikoak proiektua idatziko du, 2022ko lehen seihilekoan aurkeztu ahal izateko.\nZuaztoik 51 biztanle ditu eta ez du hobi septikorik; aitzitik, baserrietako isurketa urriak errekasto edo belardietara askatzen dira. Baztango Udalak estolderiaren udal sareak berritzea sustatu du eta instalazioa eraikitzerakoan sare berrietara konektatuko da.\nKarga organikoko isurketak bakarrik daudenez eta industria-jarduerarik ez dagoenez, instalazio txiki batean lan eginen da. Hura kokatzeko egokientzat jo diren lursailak Zurruzteko Errekaren eskuineko ertzean daude. Araztegitik erabat garbi ateratzen den isuria isurtzen den lekutik 200 metro igarotzen dira Baztan ibaiaren adarra den Araneko Errekarekin bat egiten duen lekuraino.\nJendaurrean jarri ziren, 15 egunez, Zuaztoiko hustubidea eta araztegia izeneko proiektua eta hark ukitutako ondasun eta eskubideen zerrenda.Epea bukaturik, behin betiko onetsi zen aipatutako proiektua, baita ukitutako ondasun eta eskubideen zerrenda ere, eta jendaurreko aldian aurkeztutako alegazioa ezetsi zen.\nOrain, proiektuak ukitutako ondasun eta eskubideen titularrei eta Baztango Udalari, desjabetzearen onuraduna den aldetik, dei egiten zaie abuztuaren 31n Udalean ager daitezen ukitutako ondasunak eta eskubideak okupatu aurreko aktak egitera.\nEl barrio de Zuaztoi, en Azpilkueta, tendrá nueva depuradora.\nPremiazko lanak egin ditu Baztango Udalak Azpilkuetan.


2022ko Ordenantza Fiskaletarako hobariak eska daitezke jada - Usurbil - Noaua.eus\n2022ko Ordenantza Fiskaletarako hobariak eska daitezke jada\nNoaua Aldizkaria 2022-01-12 10:07\nIndarrean diren 2022rako zerga eta prezio publikoei begira, hobarien eskaintza nabarmen zabaldu du Usurbilgo Udalak, "aberatasunaren banaketa justuago baten alde". Eskabideak doan tramitatu daitezke jada. Udal kalkuluen arabera, 4.000tik gora herritar izan daitezke onuradunak.\nIndarrean dira jada urte hasieratik, 2022. urte honi dagozkion udal tasa eta prezio publiko berriak. Gogoan izan, aurtengoan aldaketa nabarmen batekin; hobarien eskaintza nabarmen handitu du Usurbilgo Udalak, "aberastasunaren banaketa justuago baten alde". Alegia, lehen baino zerga gehiagotarako onura ekonomiko gehiago jasotzeko aukera izango da, bizikidetza unitateen kide kopuruaren eta diru-sarreren arabera. Udalak kalkulatua duenez, 4.000tik gora herritar izan daitezke hobari hauen onuradunak.\nGai honi buruzko argibideak egunotan Udalak etxez-etxe banatu duen Udalberri aldizkariarekin batera helarazi duen eskuorrian jaso daitezke. Albiste honi atxikitako irudian dituzue xehetasunok.\nEskabideak aurrez aurre nahiz telematikoki\nOinarrizko udal zerbitzuen truke ordaintu behar izaten ditugu zerga hauek. Aurten aipatu moduan, zerga gehiagotan aplikatuko ditu Udalak hobariak: ur hornidura zerbitzuan, hondakinen bilketa eta tratamenduan (etxebizitzei dagokien tarifa finkoan), estolderia zerbitzuan, hileta zerbitzuetan (ehorketetan eta hobitik ateratzean, panteoikoak izan ezik), udal-baratzeen erabileran, Oiardo Kiroldegiko abonu eta ikastaroetan, Haur Eskolan eta Udajolasen.\nHobariak eska daitezke jada, Usurbilgo Udaleko kontu hartzailetzan. Baita posta arruntez nahiz online ere usurbil.eus/zerbitzu-telematikoak atarian edota B@KQ txartela baliatuta. Eskabideak doan bideratu ditzakete, Usurbilen erroldatuak dauden zerbitzuon titularrek.\nUrte berrirako ordenantza fiskalak iraila amaierako udalbatzarrean onartu zituzten hasieraz. Inork erreklamaziorik aurkeztu ez ostean, behin betiko onartu zituen Udalak urte amaieran jada indarrean diren ordenantza fiskal berriak. Xehetasunak esteka honetan dituzue: abenduaren 14ko Gipuzkoako Aldizkari Ofiziala.\n2022. urteko egutegi fiskala\n-Urtarrilak 4-29: asteroko merkatuaren erabilpen-tasa, aurreko urteko 4. hiruhilekoa.\n-Otsailak 1-martxoak 1: ura, estolderia eta hondakinak, aurreko urteko 4. hiruhilekoa.\n-Martxoak 1-apirilak 15: trakzio mekanikozko ibilgailuen zerga.\n-Apirilak 5-30: asteroko merkatuaren erabilpen-tasa, urteko 1. hiruhilekoa.\n-Maiatzak 3-ekainak 1: ura, estolderia eta hondakinak, urteko 1. hiruhilekoa.\n-Maiatzak 14-uztailak 1: ondasun higiezinen gaineko zerga.\n-Uztailak 1-30: asteroko merkatuaren erabilpen-tasa, urteko 2. hiruhilekoa.\n-Abuztuak 2-irailak 1: ura, estolderia eta hondakinak, urteko 2. hiruhilekoa.\n-Irailak 1-urriak 1: espolian zehar ibilgailuak sartzea (badoa).\n-Urriak 1-azaroak 10: ekonomi jarduera gaineko zerga.\n-Urriak 1-29: asteroko merkatuaren erabilpen-tasa, urteko 3. hiruhilekoa.\n-Azaroak 2-abenduak 1: ura, estolderia eta hondakinak, urteko 3. hiruhilekoa.\n-Azaroak 2-30: bide publikoaren erabilera pribatibo edo aprobetxamendu bereziagatik tasa (beladoreak, kutxazain automatikoak...).\n-Azaroak 2-30: emakida administratiboak.


Artzeren funts pertsonala eskuratu du Koldo Mitxelena liburutegiak | Kultura | GARA\nArtzeren funts pertsonala eskuratu du Koldo Mitxelena liburutegiak\nGipuzkoako Aldundiak kudeatzen duen liburutegiak jada bazuen JoxAnton Artzeren funts bat, bere lan garrantzitsuenak biltzen dituena. Iazko urtarrilean zendu ostean, familiak bere dokumentu, gutun eta testu pertsonalak bildu eta liburutegiari ematea erabaki du, sortzailearen beraren borondatea betez. Diputazioak, bere aldetik, ondare hori zaindu eta ezagutarazteko konpromisoa hartu du. Funts honek beste batzuk elikatuko dituela uste dute.\nJoxAnton Artzeren familiak idazlearen funts pertsonala eman dio Donostiako Koldo Mitxelena liburutegiari, gorde dezan. Haren alarguna den Karmen Estebanek esan zuen jada ez duela material horren beharrik, senarra oroitzearekin nahikoa duelako. «Nire bihotzean gordeta daukat, nahiago dut bere gauzak jendeari eman. Inporta zaidan bakarra berak beti erabiltzen zuen txaleko berde txiki bat da. Hori niretzat nahi dut, orain nik jantzi ohi dut», aipatu zuen Estebanek iazko urtarrilean zendu zen poetari buruz.\nMahai batean jarriak zituzten familiak emandako eskuz zein makinaz idatzitako testuak. Horien artean bitxienak ziren Donostiako Aurrera tabernaren ezpainzapietan idatzitako poemak eta egurrezko piezetan idatzitakoak (tartean, Mikel Laboak “Txoriak txori” abestia bihurtu zuen olerkia). Azken hauek koadro batean jarriak dituzte, denak batera. Olerkiei erreparatuz gero esaldi ezagunak aurkitzen ziren, ezezagunagoak diren beste batzuekin nahastuta.\n«Gauzak gorde zalea zen, baina bere erara. Bilduma egitea asko kostatu zaigu», adierazi zuen emakumeak etxean zituzten dokumentuei buruz.\nArtzeren testuetatik bere gustukoena zein den aukeratzeko eskatu ziotenean, ezin izan zuen batekin gelditu: «Testu askok hunkitzen naute eta zaila izango litzateke bakarra aukeratzea. Agian nire gustukoenak ezezagunenak dira, intimoagoak direlako. Beti oso garrantzitsua izan da berarentzat olerkiak euskaraz egiteko hitz egokiak bilatzea, batez ere azken momentuan. Bazekien oso momentu laburra bizitzen ari zela eta bere helburua azken liburua amaitzea zen. Berak idatzi zuen, baina bion artean irakurtzen genuen eta bion artean amaitu izan bagenu bezala izan zen. Horrekin aritu zen lanean, amaierara arte...», gogoratu zuen samurki.\nSenarraren liburu guztiak ederrak direla uste du Estebanek, eta bakoitzean orrialde bat markatuta duela esan zuen, behin eta berriz irakurtzeko, oso gustuko dituelako.\nBere ohiturei buruz esan zuen lan asko egiten zuela. «Intuizio bat zuen eta kosta egiten zitzaion beste plano batera eramatea. Euskaraz islatu nahi zuen berarentzat intuizio horrek esan nahi zuena. Oso motela zen idazten. Batzuetan nekatuta egoten zen. Intuizioa goizeko lauretan etortzen bazitzaion orduan jarri behar zen lanean, eta ahaztu egiten zitzaion gosaltzea, bazkaltzea, afaltzea. Gogoratu egin behar izaten genion bizitzak aurrera egiten zuela», aitortu zuen.\nDenis Itxaso Kulturako diputatua dohaintza ekitaldian izan zen, eta familiari esker ona agertu zuen. Azaldu zuen aurretik ere Gipuzkoako Diputazioak jada bazuela JoxAnton Artzeren funtsaren parte bat, bera bizirik zegoela eman zuena. «Artzeren eskutik hasi zen euskarazko poesia esperimentala eta abangoardiakoa. Aurretik Koldo Mitxelenan bere lanik esanguratsuenak jada bazeuden, eta orain bere sendiak haren nahia zaindu du funts pertsonal hau gehituz», azpimarratu zuen.\nDohaintzan emandako objektuen artean, olerkiez gain, dokumentu pertsonalak, korrespondentzia, laneko paperak eta bere obra poetikoari lotutako testuak daude. «Paper horietan ondoren argitaratu zituen obren aztarnak ageri dira», aipatu zuen diputatuak. Era berean, Koldo Mitxelenan dauden beste funtsak aberasteko balioko du ekarpen honek. Izan ere, duela bi urte liburutegiak Xabier Leteren funtsa jaso zuen, eta biak Ez Dok Amairu taldeko kideak izanik, elkar elikatuko dutela uste du Diputazioak.\nAzkenik, Itxasok, Estebani zuzenduz, beste behin eskerrak eman ostean, funtsari jarraipena emateko, zaintzeko eta ezagutarazteko konpromisoa adierazi zion. «Oso jabetuta gaude ondare honen garrantziaz, ez bakarrik ikuspegi akademikotik; inkontziente kolektiboan eta kultura herrikoian oso txertatuta dago», adierazi zuen Itxasok.\nEHUko Mikel Laboa Katedrako arduraduna den Pio Perez izan zen ekitaldiko hirugarren gonbidatua. Honek azaldu zuen Joxean Artze ikerketa beka abiaraziko dutela XX. mendeko euskal idazle eta poeten lana aztertzeko. Oraindik ez dute deialdirik zabaldu baina espero dute udaberrirako prozesua martxan egotea. «Ikertzaile gazte eta ez hain gazteei» parte hartzera animatzeko eskatu zien.\nBekak 22.000 euroko diru laguntza eskaintzen du, doktoretza tesia izango dena burutu ahal izateko. Printzipioz urtebeteko luzera izatea aurreikusten badute ere, hiru urtera arte luzatu daitekeela iragarri zuen. Katedraren eginkizuna ikerkuntza sustatzea eta lortutako emaitzak hedatzea da, eta hori egin nahi dute beka honekin ere.\nDatorren asteartean, arratsaldez, omenaldia egingo diote Artzeri Diputazioan. Familiari ofizialki eskerrak emateko baliatuko dute ekitaldi hori.\nEstebanek esan zuen ez duela senarraren txalapartarik dohaintzan eman, segur aski sitsak jota egongo delako, baina ez zaiola inporta eskaintzea. Itxasok, orduan, proposatu zion hura zaintzeko leku aparta Gordailua litzatekeela.


Mikel Serrano: "Zumarragarrei entzutea izan da gure garaipenaren giltza" : Goierriko Hitza\nMikel Serrano: "Zumarragarrei entzutea izan da gure garaipenaren giltza"\nGoierriko alkate sozialista bakarra da Serrano (Urretxu, 1972). Gehiengo osoa lortu zuen udal hauteskundeetan inoiz bere alderdiak jaso dituen boto kopuru handienarekin.\nMikel Serrano Zumarragako alkatea. / Miriam Luki\nHirugarren agintaldia duzu. Joan den maiatzeko hauteskundeetan 2.626 botok gehiengo osoa eman zizuten. Espero al zenuen? EH Bilduk eta EAJk bat egin zezaketela uste genuen, eta gure ahalegina kanpainaren azken egunera arte itzela izan behar zela argi ikusi genuen. Gutxienez sei zinegotzi eta ahal zela zazpi lortu nahi genituen. Hauteskunde egunean nire mahaian botoa ematen lehena izan nintzen. Lagunek eta senideek lasai egoteko esaten zidaten, baina lasaitasunari eustea zaila egin zitzaidan. Iluntzeko zortzietan PSE-EEko gure egoitzan nengoen. Interes berezia nuen udaletxeko mahaiaren emaitzak jakiteko, Etxeberri eta baserri guneak hartzen dituena. Botoak zenbatzen lehenengo mahaia da eta han 145 boto lortu genituela jakitea izugarria izan zen. Aurreko hauteskundeetan 91 jaso genituen. Ezin nuen sinetsi. Mahai guztietan irabazi genuen, inoiz ez da halakorik gertatu. Gainera, Gipuzkoako Legebiltzarrerako botoa ere eman behar zuten herritarrek eta haiekin alderatuta 800 boto gehiago izan genituen. Sentitu nuena azaltzeko hitzik ez dago. Zein uste duzu dela garaipen horren sekretua? Jendeari entzutea. Badakit egindako esaldia dirudiela, baina zumarragarrei entzutea izan da gure garaipenaren giltza. Ahal denean lagundu eta ahal ez denean ezin dela esan, hor dago gakoa. Entzuteko grina horrek inoiz liskarrak sortu ditu gure alderdiaren barruan, baina nik beti eutsi diot horri. Inbertsio handiak ekartzeko egindako ahaleginak ere hor daude. Ospitaleko kanpo kontsulten eraikina, erresonantzia magnetikoak egiteko gailua eta aurki eraikiko duten aparkaleku berria horren adibide dira. Hauteskundeetara aurkeztu zenuten lan taldera Rosa Maiza batu zenuten. Enplegu sustapena jorratuko zuen norbait behar genuen lantaldean, hutsune hori sumatzen genuen. Maiza independentea da eta orain bozeramaile lanak ere egiten ditu, horrenbestez badu bere pisua udal gobernuan. Independente izateari garrantzia ematen diot, hala hasi nintzen ni ere eta Patxi Lopezek edo Jose Luis Rodriguez Zapaterok osatu zituzten gobernuei erreparatuz gero, uste dut badela sozialiston ikur bat. Nolakoa da Zumarraga zure begietatik? Zumarraga izaera industrial nabarmena duen herria da, baita gure bailara ere. Enpresa handien mendekotasuna agerikoa da, baina enpresa txiki zein ertain sare zabala dugu 20 kilometro koadroan. Dibertsifikazioa erronkarik handienetakoa da eta suspertzen ari diren sektoreak indartzeko lanean ari gara. Turismoari bultzada ematen ari gara mankomunitatean, ez industriaren tokia hartzeko, zerbitzuen sektorearen sarea ehuntzeko baizik. Ortoprotesiaren alorrean ere lanean dihardugu mankomunitatean Ugle lanbide eskolarekin batera. Iaz ArcelorMittal enpresaren Zumarragako lantegia itxiko zutenaren mamua errealitatetik hurbil egon zen. Jarri al zara inoiz Arcelorrik gabeko Zumarraga baten aurrean? Iazko irailaren 1a pasa zen eta lantegia hemen dago oraindik. Guretzat egun bakoitza egun bat gehiago da eta geratu badira zerbait ondo egiten ari garenaren seinale da. Nire esperantza da ArcelorMittalek bere jarduera dibertsifikatuko duela. Han 430-450 lanpostu zuzen inguru daude eta zeharkakoak 2.000tik gora dira. Gurean altzairua da nagusi eta zaila da goizetik gauera beste produktu bat gailentzea. Aukera berriak sortuko dituzte AHTak eta Gi-632 [Zumarraga-Bergara lotuko dituena] errepidea berritzen dutenean. Hemengo enpresek hazteko modu gehiago izango dituzte. Kutsaduraren galdera atzetik dator ezinbestean. Eusko Jaurlaritzarena da eskumena. Datuetan alarmarik piztuz gero, Arcelorreko produkzioa geratzen da. Handik ateratzen diren kamioiein norabidea aldatu nahi dugu Eitzagako biribilgunera egin ordez, Argixaoko tuneletara jo dezaten. Bestetik, Euskal Herria hiribidearen boulebarizazioa lantzen ari gara. Honi buruzko albisterik ez egoteak ez du esan nahi lanean ari ez garenik. Gizarte arloan zeintzuk dira erronka nagusiak? Zumarragan sortzen diren arazoei lehentasuna eman eta datozen arazoei elkartasunez aurre egitea. Hau ez da proiektu handien agintaldia izango eraikuntzari dagokionez, ezta? Proiektu handiak egin dira jada udalaren aurrekontuak hipotekatu gabe. Bien bitartean, herriari buelta ematen ari gara auzoak eta erdigunea konpontzen. Kike Amonarriz gurean egon zen orain gutxi eta Zumarraga honek duela hamar urtekoarekin zerikusirik ez duela esan zidan. Lan txiki horiekin guztiekin jarraituko dugu. Jubilatuen egoitza konpontzeko asmoa baduzue. Bai, baina kanpotik dirua lortu behar dugu ezinbestean. Urolako geltoki zaharra eraberritzeko proiektua ere badago, zer erabilpen emango zenioke? Geltokia baliabide inportantea da. Familientzako topagune bat egitea aukera bat da, Gipuzkoako bakarra Donostian dago. Turismo bulegoaren adar bat ere han egon liteke, bidegorria gertu dago, bizikleta puntu bat… Hasteko, eraikina nola egokitu ikusi behar dugu eta dirua nondik atera. Orbegozo zahar etxea zenaren zaharberritzea ere buruan dugu, agian Ugle eskolaren osagarri izan litekeelako. Eta kultura sortzeko gunerik? Musika talde batzuen egoera ez da oso ona Urretxuko Sarralden egonda… Oro har musika taldeek, bandari buruz edo txistulari taldeari buruz ari naiz, badute non egin entseguak. Egia da Sarralden daudenak ez daudela tokirik egokienean eta irtenbide bat topatu beharrean gaudela Urretxurekin batera. Urretxu aipatu duzu, nola hasi zarete elkarren arteko hartu emanei dagokienez? Legazpirekin? Agintaldiaren hasieran gaude eta hasiera guztietan bezala, hartu emanak berreskuratzeko asmoa dago; espero dut denboran irautea. Legazpirekin kirol instalakuntzen erabileraren gaia lantzen ari gara berriro. Ispilla kiroldegia zaharkituta geratzen ari al da? Aztertu dugu inoiz hiru herrion artean kirol azpiegitura bat sortzea, baina ez da bideragarria behar guztiak beteko lituzkeen azpiegitura bat sortzea; behintzat kantxa kopuruari dagokionean. Niretzat, irtenbidea da txartel bakarrarekin hiru kiroldegien erabilpena bermatzea. Bestelakoan Ispilla eraberritzen jarraituko dugu. Inoiz pentsatu dut non egingo nukeen kiroldegi berri bat baina… Non? Kalebarrenen, hala ere, ezinezkoa da gaur-gaurkoz. Ez nuke nahi han 400 etxebizitza egin. Eitzagako eta Artiz auzoko etxebizitzen proiektuari amaiera eman behar diogu. Eta Kalebarrenekin, zer? Dagoena eraberritu, 60 bat etxebizitza egin eta berdegune bat. Bizilagunekin adostu behar da dena eta, bai, horri heldu behar diogu. Udalbatzako beste taldeekin nolako hartu emanak dituzu? Ni hitz egiteko prest nago, baina aldaketak ez dira goizetik gauera gauzatzen. Desadostasunetatik harago elkartzeko gune bat topatzea nahiko nuke. Guztiok daukagu zer ikasia, nik ere bai, jakina. Urkulluk deitutako alkateen bileran egon zinen, memoriari buruzkoa. Bai, Zumarragan orain bost urte hasi ginen indarkeria guztien biktimen aitortza egiten azaroaren 10ean, eta orduan jada berandu genbiltzala esan nuen.


Gaiak – Page 3106 – Mediateka\nAmerika [33 resultados]\nD-008 A01 ogibideak: artzaina Ameriketara artzai joan zeneko gora beherak. Kalifornia eta Idaho artean lanean egon eta azkenik Euskal Herrira itzuli zen.\nD-013 A01 kontakizuna - indianoak Ameriketatik bueltatutako amerikano (indiano) batzuen hiru istorio. Ameriketan egon eta aberats bueltatu zen gizon baten familiaren istorioa. Bera hil zenean familiarekin gertatutakoa. Hiru anaiek lortutako milioi bana nola gastatu zuten. Ameriketatik bueltatutako batek ezkontzea lortzeko denak engainatu zituen.\nD-035 A10 kontakizuna Eskolara joaten ziren urrutitik eta bidean bazegoen txakur bat izutzen zituena. Egun batez ez ziren eskolara heldu horregatik.\nD-064 B01 ogibideak: artzaina Uztailak 3,4,5.eko jaia. Uda guztia mendian pasatu eta gero, irailean bildotsekin jaisten ziren eta saldu egiten zituzten. Beste hilabete baterako ardiekin mendira igo ondoren, berriz jaisteko prestatzen ziren.\nD-064 B02 kontakizuna - abeltzantza: transhumantzia Neguan ardiak basamortura bideratu eta zaldi gainetik gidatzen zituzten. Izugarrizko bidaia luzea zuten beraien arrantxutik. Pasatzen ziren leku guztietako izenak. Indioekin izandako pasadizoa.\nD-064 B04 bertsoa Amerikako euskaldunen irratian bere anaiak Nafarroari eta pilotari buruz botatako bertsoak. Agurtzeko bere anaiak ermita bati egindako bertsoak abesten ditu.\nI-028 A03 ogibideak: artzaina Bera Ameriketara joan zela dio. Larrugin ibili zen. Artzain ere egon zen. Bizkaitar asko zeuden. Ongi ulertzen zuten elkar.\nI-028 A06 ogibideak: artzaina Artzain bizitza Ameriketan gogorra zen, batez ere elurte handiak zeudenean. Ardi saldo handiak zituzten. Nagusiarentzat lan egiten zuten, amerikanoak izaten ziren. Bost, zortzi eta bi urte pasa zituen joan zen aldietan. Hogeita hemezortzi urterekin joan zen. Hasieran oso gogorra zen, hizkuntza ere ez baitzekiten. Aireportura heldu eta pasatu zituztenak. Kolore desberdinetako jendea ikustera ez zeuden ohituta. Peruarrak ere egoten ziren artzain. zakur basak otsoak baina okerragoak ziren ardientzat. Orreagaren osabak ere joan ziren eta Fresnon daude.\nIR-011b A01 ogibideak: artzaina - ogibideak: kanpero Aurkezpena. Galdera pertsonalak: noiz eta non jaio, familiari buruz, oraingo eta gaztetako lanak. Ameriketara mila bederatziehun eta hirurogeian joan zen. Bere anaia ere han zegoen. Gogorra izan zen, ez baitzekien ingelerarik. Nevadara joan zen lehenengo aldiz eta bi urte eta erdiz egon zen Kaliforniara joan baino lehen. Artzain lehenengo eta gero kanpero egon zen. Bi lekuetako egoera alderatzen du. Artzainen egun bat nolakoa zen bi mila ardi zainduz. Kanperoaren lana oso bestelakoa da: ogia egin behar dute, bazkaria prestatu eta arratsaldez afaria. Hemen baino gehiago kobratzen zen. Udan dendatan bizi ziren eta neguan karabanatan. Beste artzain eta kanperoak nafar, bizkaitar, giputz eta Iparraldekoak ziren eta beraien artean beti euskaraz hitz egiten zuten. Beraien artean solasean eta kartetan ibiltzen ziren. Ez ziren amerikarrekin elkartzen. Zortzi urte baino gehiago eman zituen han eta zalantzaz etorri zen.\nIR-016 A04 ogibideak: artzaina Gazte asko joan izan da Ameriketara eta denek lortu zuten norbait izatea. Artzain joaten ziren hizkuntza jakin gabe eta mendian ibili zenak ez zuen ikasi ere.\nN-052 A04 eskola - ogibideak Haurrak zortzi urterekin hasten ziren eskola hamalau urte arte. Eta gero lanera, dirurik ez baitzegoen: mendian, mutil, eta asko Ameriketara joaten ziren artzain.\nSC-002b A03 ogibideak: artzaina Ameriketan lehenengo ezagutu zituen herriak. Kalifornia asko aldatu da: bazkalekuak desagertu dira, bizimodua eta lan egiteko modua aldatu da, jendea lehen bizitzeko aski izanik konformatzen zen. Garai hartako euskaldunak ez ziren herrietara jaisten, mendietan gelditzen ziren. Artzain batek hilabetean 85 peso irabazten zuten, depresio garaian 40etara jaitsi ziren. Nahiz eta nagusiek gehiago ordaindu nahi izan, bankuek ez zieten ematen.\nI-056 A11 ogibideak: artzaina Ameriketan egon zen artzain zazpi urtez. Jabea amerikarra zen baina andrea bizkaitarra. Oso jende ona zen. Maiordomoa iparraldekoa zen. Beste bi behirekin ibiltzen ziren zaldien gainean.\nI-056 B03 ogibideak: artzaina Ez litzateke berriz Ameriketara joango. Dirua irabaztera joaten ziren baina ordaintzen zietena merezita zuten. Hango jendeak ez du ardirik zaindu nahi, behi edo zaldi taldeak nahiago dituzte. Bost egunetan behin ikusten zuten kanperoa eta hori zen ikusten zuten pertsona bakarra, erabat bakarrik egoten ziren. Neguan hotz handia eta udan bero handia egiten zuen. Ekaitzak izugarriak ziren.\nSM-009 A03 kontakizuna - bidaia Ameriketara joateko Frantziara trenez joan ziren, han itsasontzia hartzeko. Barkuan hamar egun eman zituzten. Lehenengo lau egunetan ez ziren gelatik atera eguraldia zela eta. Ameriketan New Yorkera joan zen, han papeletak eta trenerako paseak ematen zizkieten eta. Batzuk euskaldunak ziren. Bera Utahra joan zen. Han egon zen bi-hiru urtez. Buelta trenez egin zuen, Chicago eta Washingtonetik pasatuz eta bidai guztia bakarrik egin zuen, beste inor ez zebilen trenetan. New Yorken trenetik jaitsi eta agente espainiar batekin elkartu zen. Berarekin tranbia hartu eta espainiarren hotel batera joan zen. Hotelean hiru frantsesekin elkartu zen. Bost egun itxoin behar izan zituzten barkuak atera arte. Itsasontzian hamabi egun eman zituzten Cadizera iristeko. Handik Bartzelonara joan ziren eta handik Iruñera trenez.\nSM-009 A04 ogibideak: artzaina Ameriketan artzaiaren bizitza: artaldeen kopuruak, bildotsak, koioteak.\nSM-009 A06 ogibideak: artzaina Ameriketan artzain zeudela gurdietan egoten ziren.\nSM-009 A09 elikadura: ogia - ogibideak: artzaina Ameriketan artzain zegoenean ogia nola egiten zuten. Azpilaren neurriko zulo bat egiten zuten lurrean. Han txingarra bota eta gero ordu batez uzten zuten ogien azpila barruan.\nSC-002c A04 ogibideak: artzaina Bere artzain bizitza Ameriketan.\nX-015b A01 ogibideak: artzaina Hemeretzi urte zituela Ameriketara joan zen artzain Gartzaindar batekin eta Arizkundarra zen beste batekin hiru urte eta erdiko kontratuarekin. Bilbon trena hartu zuten Madrilera joateko. Handik hegazkinez New Yorkera joan ziren eta bertatik Los Angelesera. Emakume euskaldun bat joan zen bere bila eta hurrengo egunetik aurrera bakarrik hasi zen lanean. Neguan gehiago elkartzen ziren artzainak, baina udan, astean behin kanperoa besterik ez zuen ikusten. Hasiera gogorra izan zen, bakardadea oso handia zen. Gero gauez ardiak bakarrik utzita beste artzain batzuekin elkartzen zen. Dena egiten ikasi behar izan zuen: garbitu, bazkaria, josi... Kontratua bukatu zitzaion eta etxera bueltatu zen. Etxeko lanetan aritu zen baina aziendarekin ez zuen zorterik izan eta berriro ere Ameriketara joan zen. Kontratu berdintsuarekin baina leku ezberdinera. Oraingoan ezagutzen zuen lana. Beti maite izan ditu ardiak. Kontratua bukatuta paperak egin zizkion nagusiak egoiliar bezala gelditu zelarik. Orduan berriro ere etxera bueltatu zen. Bi urtez etxean egon eta gero, hirugarren aldiz joan zen eta han gelditu zen. Orain lagun gehiago ditu han eta hemen aspertu egiten da.\nX-015b A03 ogibideak: artzaina Ameriketan ardiekin aritzen da baina ez da artzain egoten. Goiz-goizean jaiki eta ardiak bazkatzen ditu. Bederatzietarako lana bukatu du. Ondo gosaldu eta ordubiak arte libre daude. Eguerdian ardiei berriro ere jaten eman eta bostetarako berriro ere libre daude.\nX-015b A04 euskara: euskaldunak Bera dagoen herrian ez dago euskaldunik, baina euskal jaiak antolatzen dira eta bertan elkartzen dira. Aurten Euskal Herritik lau hegazkin joan ziren. Berarekin joan zirenei buruz.\nX-015b A05 lana - gazteak - bizimodua: konparaketa Han trenez edo autobusez mugitzen dira distantzia luzeak egiteko. Hango jendea arruntagoa da hemengoa baino. Jendea zu agurtzera hurbiltzen da. Aldaketaren inguruan: bera joan zenean auto bakarra zegoen Anizen, medikuarena. Hango gazteek lan gogorrago egiten dute. Hemengo jendeak ez du nekazaritzan lan egiten dirurik ematen ez duelako aitzakiarekin. Gaste jendeak nahiago du lantegian zortzi ordu egin eta bukatu. Hango soldatak ez dira azken urteotan igo. Jadanik ez da hemengo jenderik joaten. Hego Ameriketako jende asko joaten da. Han, lurrak dirurik ematen ez duen arren, ez da saltzen.\nN-020 A02 ogibideak: artzantza Beste koadrila batzuk Ameriketara joaten ziren, bera bezala. Hiru urteko kontratuaz joaten ziren. Bi mila ardi izaten zituzten beraien kargu. Bazka zegoen lekura mugitzen ziren etengabe. Nagusiak eramaten zien jatekoa, baina artzainek garbitu behar zuten arropa, janaria egin eta okerrena, ogia. Nagusiak irina eta orantza eramaten zien baina ogia beraiek egin behar zuten. Batzuetan denbora soberan zuten, baina beste batzuetan, ardiak erditzen ari zirenean, ez zuten ezertarako astirik. Ardiak baina lehenago esnatu behar ziren ardiak jadanik sakabanatuta egon ez zitezen. Ardi beltzak ziren kontrolatzen zituztenak. Ezin zituzten denak kontatu, baina beltzak ikustea errazagoa zen. Horietako bat falta zenean nagusiari esaten zioten ardiren bat falta zela. Orduan nagusiak behera joan eta abioneta bat alokatuz, segituan aurkitzen zituen galdutako ardiak. Nagusi baten ardiak beste baten ardiekin nahasten baziren, nagusiak ez zion lehenengo jabeari ezer esaten. Baina ardiek sorbaldan marka zuten eta hegazkinetik ikusi egiten zen. Batzuetan beste artzainekin ere elkartzen ziren. Greko asko zeuden artzaintzan. Haiek derrigorrez ikasi behar zuten ingelesa. Baina nagusi gehienek bazekiten gaztelania pixka bat eta beraiek ez zuten ingelesa ikasteko hainbeste premiarik. Bere kontratua bukatzean han gelditzeko paperak eskatu zituzten. Baina goiz batean enkargatua heldu zen, bi eguneko epean Madrilen egon behar zuela esanez. Herrira itzuli ziren, pixka bat apaindu eta hurrengo goizean hegazkinez Madrilera joan ziren. Orduan mendian egonik, hamabost bat mila pezeta irabazten zen hilabetean. Non gastatu ez zutenez, aurreztu egiten zuten. Urtean birritan, etxera bidaltzen zuten dirua.\nIC-002a A01 ogibideak: behizaina Ameriketan behiak jeizten eta zekorrak haztzen ibili zen denboraldi batez, baina 1925ean berriro itzuli zen ama ikustera eta bertan ezkondu eta gelditu zen. Ameriketako soldata eta lan kontuak. Hasieran hogeita bost peso irabazten zituen hilabetean. Nagusi harekin lana bukatu zenean beste batekin egon zen denboraldi batean. Gero Buenos Airesen egon ziren hiru lagunak. Berak bertan zuen arreba bat.\nSC-007a A02 gaixotasuna - ogibideak: artzaina Juan Kruz aurreko urtean Euskal Herrian egon zen. Aldaturik aurkitu zuen eta euskara leku askotan galdurik zegoela ikusi ere. 1925ean joan zen Kaliforniara. Ordurako hiru anaia zituen Californian eta asko ziren etxean. Bestalde, bazegoen ohitura Espainiako zerbitzu militarra ekiditzeko. Bi arrazoi hauek zirela eta joan zen Kaliforniara. Lehenengo New Yorkera joan zen eta handik Kaliforniara. Bi anaiak ez zeuden urruti eta bere lehengusuak eraman zuen haiengana. Oso gogorrak izan ziren lehenengo urteak hizkuntza hura ere ez baitzekien. 1950eko abenduan izan zuen lehenengo osasun arazoa. Bihotzekoak jo zuen. Denbora luze eman zuen erabat sendatu arte. 1952an berriro erosi zituen ardiak eta lau urtez jarraitu zuen, baina lan bortitza egitean min sentitzen zuen. Hala ere, medikuak ardiak ez saltzeko esan zion, baina norbait hartzeko lan bortitzak egiteko. Gero artile-erosle bezala aritu zen lanean.\nSC-007a A04 ogibideak: artzaina - animaliak: koiotea 1930ean hasi zen lanean ardiekin. Urte txarrak izan ziren haiek, txarrena 1934 izan zen. Beste leku batera joan ziren, zortziehun kilometro egin zituzten oinez eta trenez. Gobernuak ardi-kopuruaren portzentaje bat kenduarazi zien, gehiegi zeuden eta. Bidaia hartako lurrak basamortu eta mendiak ziren. Ardiekin joan ziren eta Gobernuaren baimena behar zen zenbait lekutatik pasatzeko. Zeramaten karga neurrian hartu izateagatik lortu zuten bere helburua, beste batzuek atzera jo behar izan zuten, zutena galduz. Nevadako mendiak zeharkatuz Fresno aldera joan ziren eta mahastiak errentatzen zituzten ardiak bazkatzeko. Urte txar asko ezagutu zituzten. Lur lehorrenak aziendarentzat ziren, eta euririk egiten ez bazuen, ez zegoen bazkarik. Azken urteetan kamioiekin eraman izan dute ura ardiak zeuden lekura. Artzainak etsai asko ditu Ameriketan. Lehen kontrolatu egiten zituzten koioteak, pozoia eta tranpak jarri ahal zitzaizkien. Baina orain ez dute uzten eta kopurua handituz doa. Idahora joan zen lagun batek ardiak kendu behar izan zituen ezin baitzuen koioteen aurka ezer egin. Bildotsak jaten dituzte batez ere. Badaude koioteen aldeko elkarte anitz, ardiak ez direla inoiz bukatuko esaten baitute, baina koioteak ordea bai. Behin gertatutakoa. Edonon egoten dira koioteak eta hirietara ere joaten dira. Los Angeleseko kaleetan ikusi izan dira. Askok mereziko lukete, bildots ezean koiote-haragia jan.\nSC-011b A01 ogibideak: artzaina 1957an joan zen artzain. Hasieran gogorra egin zitzaion, batez ere igandeetako festarik eza. Hiru mila bostehun ardirekin hasi zen. Hiru urte eta erdiz egon zen artzain bi nagusi ezberdinekin. Bere kontratua 1956an hasi zen. Hiru urtez egon behar zuen han derrigorrez. Euskaldunak askotan biltzen ziren. Hemezortzi edo hogei mila ardi inguru zeuden zelai haietan eta artzain denak euskaldunak ziren. Bigarren nagusiak gehiago ordaintzen zion. Soldatatik kentzen zizkieten tasak.\nSC-011b A02 ogibideak: harakina Artzaintza utzi zuenean txerri-hiltzaile bezala hasi zen harategi batean: hirurehun txerri hiltzen zituzten ordu batean. Lana nola egiten zuten. Sei urtez egon zen han lanean. 1972an koinatarentzat baratzazain gisa hasi zen lanean.\nSC-011c A01 kontakizuna - ogibideak: polizia Problemak izan zituen paperekin. Polizia etxera joan zitzaion bila eta gaua komisaldegian pasatu zuen. Goizeko zortzietan deitu eta aireportura eraman nahi zuten baina lortu zuen bertan gelditzea. Paperak lortzeko ezkondu zen. Hango batekin behin ezkonduta, egoiliar egiten zituzten.\nIR-019 A01 ogibideak: artzaina Hamahiru urtez artzain ibili zen Estatu Batuetan, Coloradon. Lehenbiziko bi urteetan gogorra izan zen, gero ohitu egin zen. Bi mila ardirekin zebilen. Hango lurretako zabalera handia. Nagusiek ongi tratatu zuten. Sorterrira itzulitakoan bizitza ona izan du, konpromisorik gabe.\nIR-019 A03 Ameriketan jai gutxi egiten zuten, nagusiarekin ongi kunplitu eta sosa egin nahi zuelako. Ameriketan izan zen 13 urteetan, hogei jai-egun pasatu zituen herrian, nagusiak dena pagatuta. Neguko bi hilabetetako larunbatetan biltzen ziren artzainak eta parranda egin zezaketen mendian. Gainerako hamar hilabeteetan ez zuten aukerarik. Han egindako diruarekin oso ongi bizi izan da hemen. Orain ez du ikusten bere burua izandako lekua bisitatzeko gauza, 83 urte ditu eta.\nII-176b A07 Ameriketan gehiago irabazten zen. Hasieran sorlekutik urrun izatean triste zegoen, baina hori pasatzen da. Lan asko egiten zuten eta ongi pagatzen zieten.


Bermeoko Udal Liburutegiak eta Udalaren Euskera Sailak antolatutako Irakurleen Txokoak literaturan interesa duten pertsonak elkartuko ditu\nAntzerki Tailerrak berriro irekiko ditu ateak urritik ekainera bitartean eta bertan parte hartu nahi duten pertsonek Berhaz bulegoan eman beharko dute izena\nIrakurleen Txokoak eta Antzerki Tailerrak laster emango diote hasiera ikasturteari. Bermeoko Udal Liburutegiak eta Udalaren Euskera Sailak antolatzen duten Irakurleen Txokoa urriaren 21ean hasiko da eta Antzerki Tailerra, aldiz, 2021eko urriaren 6tik 2022ko ekainera bitartean jardungo da. Lehenbizikoan izena emateko azken eguna urriaren 20a izango da eta bigarrenean parte hartu nahi duenak irailaren 30era arte izango du aukera.\nAntzerki Tailerrak, berriz, segida emango dio iazko lanari eta Jon Ander Urresti aktoreak gidatuko duen tailerra 19:00etatik 21:00etara egingo da Bermeoko Kultura Etxean. 2021eko urriaren 6an hasi eta 2022ko ekainean bukatuko da kurtsoa. Ekimen honetan izena emateko epea irailaren 30ean bukatuko da.\nAntzerki Tailerraren helburua da kultura alorreko euskarazko sorkuntza lanari bidea ematea. Tailerrean, antzerkigintzan interesa duten eta komunikazio gaitasunak landu nahi dituzten.\n16 urtetik gorako antzerkizaleek parte hartu ahal izango dute ekimen honetan 115 euroko matrikula ordainduta eta izena Berhaz bulegoan edo egoitza elektronikoan eman behar da.


Oiasso museoak mugikorretarako aplikazioa estreinatu du bere bilduma herritarren eskura jartzeko – Irunero\nPosted on 2021(e)ko maiatzak 18 2021(e)ko maiatzak 18 by Irunero\nMaiatzaren 18an, asteartearekin, Museoen Nazioarteko Eguna ospatuko da «Museoen etorkizuna: berreskuratu, berrirudikatu» lelopean eta, egun horrekin bat etorriz, Oiassok mugikorrentzako diseinatu duen aplikazioa aurkeztu du. Tresna digital berri horri esker, bisitariek beste modu berri batean deskubritu ahal izango dituzte bildumako zenbait pieza arkeologiko.\nJuncal Eizaguirre Kulturako ordezkariak nabarmendu duenez, «beste urrats bat egin dugu horrela Oiassoren digitalizaziorantz. Teknologia berriek abantaila eta aukera asko ematen dizkigute gaur egun museo bat bisitatzean, eta gure kasuan erromatarrekin lotutako ondare historiko-kulturala herritarrei hurbiltzeko aukera izango dugu orain».\nXehetasunetan sartuta, aplikazio honekin ikus daitezkeenen piezen artean, nabarmentzekoa da Oiassoko portuaren 3Dko birsorkuntza birtual bat. Gainera, birtualki birsortu dira museoan ikusgai dauden beste objektu batzuk, hala nola munduan dauden egurrezko bi almaizetako bat, Irunen daukaguna, egurrezko kutxa bat eta gontz baten mekanismo adimentsua (horren zenbait pieza daude museoan) eta zapata iltzedun baten irudia (horren larruzko zola daukagu museoan). Era berean, aplikazioak eskuragarriago jartzen ditu erakusketa iraunkorreko bost panel, edukiak errazago irakurtzeko «lupa» tresnaren bidez.\nAplikazioa bertako enpresa batek garatu du (Tempografix) Oiasso museoarentzat Gipuzkoa Foru Aldundiaren laguntzarekin, eta oraingo Android gailuetan baino ezingo da erabili, baina lanean ari gara aurki iOS gailuetan ere eskuragarri egon dadin. gaztelaniaz, euskaraz, frantsesez eta ingelesez. Aplikazioa guztiz doakoa da Oiasso museoko bisitarientzat: sarrera ordaindu ondoren, pasahitz sinple bat emango zaie. Hori erabilita, doako aplikazioa jaitsi ondoren, eduki guztiak izango dituzte eskura. Informazio gehiago nahi izanez gero, deitu 943.63.93.53 zenbakira edo idatzi info-oiassomuseo@irun.org helbidera.\nOiasso Erromatar Museoak agendako hurrengo ekitaldien berri eman nahi du; adibidez, «Kontaiguzu dakizuna» hitzaldi-zikloa bueltan da maiatzaren 22an (larunbata), 19:00etan. Hitzaldi horietan Oiasso museoarekin lotutako lagunek kultura eta arteen zenbait alderdiren inguruan duten ezagutza partekatzen dute eta, oraingo honetan, Pintos ahizpak izango dira gurekin, Marina eta Ainhoa, eta musika izango da protagonista.\nMarina Pintos pianista, yoga eta meditazio irakaslea, hazkunde pertsonaleko orientatzailea eta sonoterapeuta da. Piano-interpretazioko masterra atera zuen Arizonako Unibertsitatean (AEB), eta «Pianistatik sonoterapeutara» izeneko hitzaldia emango ditu. Bertan, yoga eta meditazioa praktikatzen daramatzan 30 urteen berri emango digu, bai eta soinuak terapia-tresna gisa duen balioa aztertzen eman dituen 10 urteen berri ere. Ainhoa Pintos Nazioarteko Musicosophia Eskolako irakaslea da 2014tik, eta musika irakaslea Donostiako María Reina Eskolan 1997tik. Bertan, musicosophia txertatu du eskolaren musika-programazioan 2011tik aurrera. Bere hitzaldiaren izenburua honako hau izango da: «Musicosophia: musika klasikoaren entzunaldi kontzientea».\nHalaber, musika izango da protagonista maiatzaren 27an ere. Aurten ohorezko matrikula lortu duten Irungo Musika Kontserbatorioko ikasleek emanaldi bat eskainiko dute, Borja Rubiños irakasleak pianoan lagunduta. Kontzertua 19:30ean hasiko da, eta hauxe izango da programa:\nIRATI IBARRA (akordeoia):\nPreludioa eta Fuga, Bach\nOIER CIGANDA (saxofoia):\nFantaisie, J. Demersseman\nENEKO DIEGUEZ (saxofoia):\nTango Estudio nº3, A. Piazzolla\nPequeña Czarda, P. Iturralde\nMAITENA PAILLET (biolina):\nBiolinerako kontzertua (1. mugimendua), Txaikovski\nPianoa: BORJA RUBIÑOS\nSarrera doakoa da. Ikusle kopurua mugatua dago. Sarrerak Oiasso museoko harreran banatuko dira maiatzaren 26an, asteazkenarekin, goizeko 10:00etan. Kontzertuan, nahitaez jantzi behar da maskara. Eserlekuen artean 1,5 metroko segurtasun-distantzia egongo da.\nPosted in LABURREANTagged Aplikazioa, irun, irunero, Kontaiguzu dakizuna, Kontserbatorioa, Kontzertua, Museoa, musika, Oiasso


Maskarak: nork, noiz eta nola? - Aia orio - Karkara.eus\nKarkara 2020-05-21 17:28\nHerritarrek erabiltzeko higiene-maskarak edo maskara kirurgikoak lehenetsi dituzte. Dena den, badira bestelakoak ere, higiene-maskarak adibidez. Pertsona osasuntsuei zuzendutako maskarak dira, eta urruntze fisikoaren eta higiene neurrien osagarria da. Gehienez lau orduz erabiltzea gomendatzen dute, eta bi motatakoak daude: berrerabilgarriak eta ez berrabilgarriak. Horietako bakoitzaren ekoizleak jakinaraziko du zenbat aldiz garbi daitekeen. Bi neurritakoak daude (umeak eta helduak) eta edozein saltokitan eskura daitezke.


Hasiera / Beltza / Bai.k beltz\nBai.k beltz quantity\nBai.k-rekin lasaitasuna aurkituko duzu zure bizikleta edo zure bizitza babesteko orduan. Hemendik aurrera jada ezer ez da berdina izango: mugimenduagatiko alarma, geolokalizazioa, eta erorketaren abisua, sekulako prezioan.\nBai.k zentzu guztietan askatasuna zuri emateko diseinatutako produktu bat da eta, horregatik, ez dugu kuoten aldizkako ordainketa bati lotuta senti zaitezen eskainitako zerbitzuengatik nahi. Horrela, Bai.k erosten duzun momentutik produktuak ematen dituzun zerbitzuak betirako lortzen dituzu. Hala ere, Baik-ak SIM txartel bat eramaten du eta bere baldintzak behean ikusi ahal duzu.\nBai.k-ak SIM bat erabiltzen du kokapena bildaltzeko.\nLehenengo urteko SIM honen kostua produktuaren salmenta-prezioan sartuta dago. Mundo Pirulinak ez dio hornitzailearen zerbitzuari mozkin-marjinarik jartzen. Hau da, SIM txartelakin ez dugu dirurik irabazten.\nBigarren urtetik aurrera, urtearen hasieran SIM-aren kostua erabiltzaileari faktura egingo diogu (€20 inguru); €1,5 bat hileroko zertxobait gehiago.\nPrezio hori bakarrik kontratutako zerbitzuari esker posible da. Sistema honekin, datuak erosten ditugun milaka txartelen artean solidarioak dira. Hau da, beste batek gastatzen ez duena, zuk aprobetxatzen duzu.\nBai.k–ak bateria bat erabiltzen du eta, beraz, hau momenturen batean kargatu behar da.\nProduktua arras eraginkor izateko diseinatuta dago eta, “lapurreta” moduan aste bat arte irautzen du.\nKonbinatutako moduan (pedalei – lapurreta moduak), iraupena erabilera-moduaren araberakoa da (autonomoa, mugikorrari lotua, erorketa moduan orduak, eta abar.)\nNolanahi ere, uneren batean bateria kargatu beharko duzu, baina kablerik erabili behar ez izateko, kanpoko bateria bat izango duzu erosketa-kutxan, bizikletatik gertu entxuferik behar izan gabe kargatu ahal izateko.\nBai.k–aren App-ek kargatzeko beharra duenean abisatuk dizu.\nMundo Pirulina SL enpresa erangikor izan nahi du eta horregatik bateriaren zikloa bukatzen denean ez duzu produktua bota beharko, bateria aldatuko dizugu baizik.\nGuk Bai.k bizikletaren beste osagarri bat bihurtzeko diseinatu dugu eta bidoi-eramatekoaren ainguruketan jartzen da. Bi segurtasun-torlojuekin jartzen da, eta horregatik, oso zaila izango da norbaitek kentzea alarma aktibatu gabe. Ez ahaztu, Bai.k-en barruan bluetooth modulu bat, mikroprozesadore bat, giroskopio bat, 1200mh-ko bateria bat eta GPS modulu bat daramatzazu, eta gure osagarria ez da inoiz besteak bezain finoa izango. Baina hori bai, besteek ez zaituzte babestuko guk egiten dugun bezala.\nBai.k bluetooth bidez zure mobilarekin lotzen da eta horretarako serie-zenbakia eskatuko du. Honik barik, ezin izango duzu konektatu (ez zuk ezta lapurrarik). Hala ere, behin lehenengo aldiz aktibatua, Bai.k bai telefonoarekin lotuta bai autonomoa moduan badabil, beraz, telefonoarik gabe irteten bazara, ez kezkatu; sistema berdin-berdin ibiliko da (nahiz eta bateriaren kontsumo handiagokin). Mobilarik irten nahi baduzu edo honek borrokatik kanpo geratzen da, Bai.k-ak bere kabuz funtzionatuko du funtzionalitate guztietan.\nBai.k-ak zure bizikletako mugimendu arina detektatzen du eta zauden edozein lekutan abisu bat bidaliko dizu. Aplikazioaren bidez ezin baduzu alarmarik kendu, honek esan beharko du gailuaren bluetooth tartean ez zaudela, eta GPS aktibatuko du, zeinek 2 minuturo bere kokapena bidaliko dizu (bidalketeen artean gailuak lo egingo du bateria aurrezteko). Bi minuto pasa eta gero zuk ez duzu kokapenarik jasotzen, honek esan behar du gailuak ez duela seinalerik lortu eta lo egin da. Ez kezkatu; bi minutu ondoren, saiatuko da berriz kokapena bidaltzen. Lapurretaren aurkako modua zeuk piztu ahal duzu, baina ahazten bazaizu, ez kezkatu, Bai.k modu honetan sartuko da mugimendu barik bi minutu pasata.\nBehin “riding” modu aktibatua, sistemak edozein erorketa detektatuko du eta ondo zauden galdetuko dizu. Aldi berean hirugarren bati deia egingo dio eta zure kokapena bidaliko dio ere erorketa baten arriskua dagoela jakinarazteko.\nEz baduzu zurekin telefonoa eta ezin baduzu “riding” modua jarri, bizikleta mugitzen duzunean Bai.k-ak lapurreta bat gertatu dela pentsatuko du eta zure telefonoari aldizkako alarmak bidaliko dizkio. Hala ere, erorketa bat detektatzen badu, modu hau aktibatuko du eta protokoloa martxan jarriko du.\nBabestu zure bizitza eta zure biziketa\nBai.k alboko ateratzea


Kataluniako hitzordua – Lerro batzuk\n2015-07-21 / Enekoitz Esnaola / 0 Comments\n68 egun falta dira Kataluniako izaera plebiszitarioko hauteskundeetarako. Kartak mahai gainean daude: batzuk Kataluniaren independentziaren alde, besteak kontra. Aldekoen artean, zerrenda zabalak berritasun, gizarte zibilaren itzeleko protagonismoarekin. Inkesta batzuek diote goraka doala independentziaren kontrako hautua eta, gaur-gaurkoz, irabazle dela; seguru?\nIazko azaroaren 9ko galdeketaren emaitzak argigarriak izan ziren:\n– 2.344.828 lagunek hartu zuten parte. Asko da, galdeketa ez zelako legezkoa eta, balitz ere, ez zelako lotzailea. Galdeketa hartan 16 eta 17 urtekoek ere bozkatu ahal zuten.\n– Estatu independentearen alde 1.897.274 lagunek bozkatu zuten (%80,9k).\n– Estatua bai, baina independentea ez, 234.848k.\n– Bi aukeren kontra, 105.245ek.\n1980tik hona Kataluniako Parlamenturako hauteskundeetan batez besteko parte hartzea %60koa izan da. Azkenekoetan izan zen partaidetzarik handiena, 2012koetan: %69koa; hain zuzen, Kataluniaren independentziaren gaia agenda politikoan egondako hitzordu bakarrean.\n3.657.450 botoemaile izan ziren 2012ko bozetan. Azaroaren 9ko kontsultan estatu independentearen aldeko 1.897.274 botoak, 2012ko boto haien %52 lirateke. Legezko erreferendum batean (edo datorren irailaren 27ko hitzorduan), aldeko beste boto pila bat ere zaku berean sartuko dira, hain segur; tartean, estatuaren aldeko 234.848 boto haietatik asko, eta orduko galdeketa ez legezkoa-eta izateagatik parte hartzera animatu ez ziren beste mordoska bat. Ikusi egin behar zenbat aktibatuko den kontrako botoa.♦\nEuskal Herria ez da Ronaldo ere\nZapaterok ere esan du\nBERRIAko analisiak (83)\nIruzkin garatuak (185)\nAzkeneko sarrera (2019-3-27): Miren Azkarateri elkarrizketa: "Ez naiz politikari profesional sentitu"\nETAren bukaerari buruzko gehigarria (2018-5-4):\nWeb berezia gatazkaren ondorioez: 'Konponbideari begira'\nEAEko hauteskundeak aurreratu?\nJonathan Powellen elkarrizketa, ingelesez eta espainolez ere bai\nBERRIAko beste artikulu batzuk – Lerro batzuk(e)k Juan Karlos Izagirre, post scriptum (eta III) bidalketan\n© 2019 Lerro batzuk


Laboral Kutxak aurreratu duenez, euskal ekonomia %1,3 jeitsiko da 2013an — TUlankide MONDRAGON\nLaboral Kutxak aurreratu duenez, euskal ekonomia %1,3 jeitsiko da 2013an\nEuskadiko Barne Produktu Gordina % 1,2 txikitu zen 2012an, eta Nafarrokoa, % 1,4, Espainiaren batez bestekoaren pare. Ekoizpen-datu positiboak egon diren bi urte eta gero, 2012an atzeraldira bueltatu da euskal ekonomia. Horixe da Laboral Kutxak 2012ko euskal ekonomiaren txostenean batzen dituen datu batzuk. Atzo uztailak 15, aurkeztu dute txostena prentsaurrekoan. Era berean, 2013rako aurreikusten duten eboluzioa ere aztertu zuten Laboral Kutxako ordezkariek.\nLaboral Kutxako Xabier Egibar, negozio-garapen zuzendaria, eta Josu Madariaga, azterketa saileko zuzendariak\nDatu guztien aurkezpena Laboral Kutxako Bilboko egoitzan izan da, uztailaren 15ean. Bertan izan dira Xabier Egibar, Negozio-garapen zuzendaria, eta Josu Madariaga, Azterketa saileko zuzendaria.\nAurreratu dutenez, 2013an euskal ekonomia atzeraldira bueltatu da, batik bat lehen hiruhilekoan izan diren emaitza negatiboak eraginda.\nModu honetan laburtzen dira Laboral Kutxak egin duen txostenean jasotzen diren emaitza orokorrak:\n- 2012. urtean, Euskal Autonomia Erkidegoko Barne Produktu Gordinak % 1,2 egin zuen behera, eta Nafarroako Foru Erkidegokoak % 1,4, Estatu osoan bezala. Aurreko bi urteetan produkzioaren alorrean emaitza positiboak izan baziren ere, 2012. urteak atzeraldia ekarri zuen berriro. Atzeraldi hori 2009koa baino txikiagoa izan da, bai, baina luzeagoa, orain arte jarraian hazkunde negatiboa izan duten hiruhilekoei erreparatuta.\n- Aurrekoaren ondorioz, lan-merkatuaren jokaera guztiz kezkagarria da. Lanpostuen galera errealitate bat da gure ingurunean. Hala, enpleguen % 6 galdu da Euskal Autonomia Erkidegoan, % 4,2 Nafarroan eta % 4,5 Estatuan.\n- Eta eraginik handiena duen magnitudea aintzat hartzen badugu, langabezia-tasa, Euskal Autonomia Erkidegoan % 14,9ra heldu da, 2011koarekin alderatuta portzentajezko hiru puntu gora egin ondoren. Nafarroan, berriz, langabezia tasa % 16,2koa da eta Estatuan % 25ekoa.\n- Eskaintzaren ikuspegitik, azpimarratzekoa da sektore guztien ahultasuna, nekazaritza salbuespena dela. Bereziki nabarmenak dira eraikuntzaren emaitza negatiboak: % 6,3koa Euskal Autonomia Erkidegoan eta % 8,1ekoa Estatuan. Nafarroan, berriz, industriak izan du jaitsierarik handiena, % 4,2koa, eta zerbitzuen sektorea da 2011ko mailari eutsi dion bakarra.\n- Krisiak enpresen emaitzetan ere izan du eragina, eta haien erregistroak negatiboak dira jada. Zentzu horretan, mozkinen/salmenten eta mozkinen/fondo propioen ratioak, hurrenez hurren -% 0,6koa eta -% 1,1ekoa izan ziren 2012an, azken urtetan jarraipen egin zaien euskal industria-enpresa nagusietan. Tasa horiek aurreko urtekoak baino dezente txikiagoak dira (% 3,5 eta % 6,3, hurrenez hurren).


Kabitik, Autor en Blog Kabitik\nAuthor Archives: Kabitik\nHasiera / Articles posted by Kabitik\n7 uzt 0\nProiektu Solidarioa: Setter Rescue\nKabitikek Setter Rescueri eginiko logotipo berria jada ikusgai beraien Facebook eta web orrian http://setter-rescue.org\nGustuko izatea espero dugu eta GKE honi laguntza ematera gonbidatzen zaituztegu tratu txarrak jasaten dituzten txakurrak erreskatatzen jarraitzeko.\nKabitikek gizartea hobetzen lan egiten dutenentzat hileroko doako proiektu bat burutzen du, eta horren adibide da Setter Rescueri eginiko logoa. Gizartea hobetzeko lan egiten baduzu eta lagun zaitzakegula uste baduzu jarri gurekin harremanetan eta gusturo hartuko zaitugu!\nProiektu solidarioa, Proyecto solidario\nGarfios Biak enpresak web orri berria estreinatu ditu\nGarfio Biak alanbretik eratorritako produktuen fabrikazio eta komertzializazioan aditu den Arrasateko enpresa da. Beren produktuen artean begidun torlojuak, maratilak, kakoak eta eraztunak aurkitzen dira besteak beste.\nKabitikek Garfios Biakentzat sortu duen irudi korporatibo eta web orri berria www.garbiosbiak.com aurkezten dizuegu gustatuko zaizuelakoan!\n9 api 0\nGoian bego Internet Explorer-a!\nMicrosoft-ek ez du asmatu bere garapen-politika oinarrizko estandareetatik urruntzeko erabakiarekin. Guztiz kontrakoa, 90. hamarkadan jaio zenetik eta 2000. hamarkada hasiera arte liderra izan zen nabigatzailea betirako agur esatear da. Erabakia Microsoft berak hartu du. Segurtasun mailan etengabe izandako akatsek, beste nabigatzaileekin duen batergarritasun faltak eta web-garapeneko estandareei egindako mespretsuek ondorioak izan dituzte eta datuek argi erakusten dute: Mundu mailan aurtengo otsailean Chrome-k nabigatzaileen merkatuaren %43,2a zuen (mahaigaineko plataformak, mugikorrak eta bestelakoak kontutan harturik), bien bitartean, Internet Explorer %13,1aren jabe zen eta Firefox berriz %11,6arena.\nMicrosoft-ek pasa den urtarrilean eman zuen honen berri, bide batez Spartan proiektuaren berri emanez (hau baita Internet Explorer berriari aldi baterako eman dioten izena). Proiektu berri honeen helburua kodigo fresko eta berri baten bitartez galdutako erabiltzaileak berreskuratzea da. Argitalpen ofiziala urte amaieran da izatekoa, Windows 10arenarekin batera.\nMicrosoft-ek bere akatsak kontutan hartu eta nabigatzialea seguru, azkarra eta web-estandareekin bat etorriko dena izatea espero dugu.


Urte berrirako asmoak [4tik 1. orria] | Aldizkaria | EROSKI CONSUMER\nAbendua eta urtarrila mugarri izaten dira egutegian, eta jende askoren buruan ere bai. Urtea bukatzeko, asmo, nahi eta desira handiak jartzen dizkio nork bere buruari, urte berriak indarra ekarriko duelakoan horiek guztiak bideratu eta betetzeko. Baina urte berrian ere, zaharrak berri! Erresuma Batuko unibertsitate batek, Hertfordshire-koak, ikerketa bat hasi zuen 2007. urteko Eguberrietan, 3.000 pertsonak urteari zer asmorekin ekin zioten jakiteko eta horiek zer neurritan gauzatu zituzten ikusteko. Urtea igarota, % 12k soilik lortu zuten asmoa betetzea. Erraza baita desira adieraztea, erraza eta doakoa. Baina, dirutan zenbat kostatzen da desio dugun hori lortzea? Erretzeari uztea, adibidez, edo argaltzea, ariketa egitea, gidabaimena ateratzea, hizkuntza bat ikastea...?\nErretzeari uztea: osasunarentzat mesede, baita sakelarentzat ere\nErretzeari uzteko saio bat baino gehiago egin izan du jendeak urte berriari ekitearekin bat. Zenbatek esan ote du "hauxe azkena!". Osasunari kalte egiten ari dela jakitun, asmo horixe hartzen du hainbatek, edo bizi-kalitate hobea edukitzeko, edo etxekoek eskatu diotelako... Arrazoi asko daude, egia esan, eta diruarena ere aintzat hartzeko modukoa da, asko aurreztuko bailuke erretzaileak. Europako hainbat herrialderekin alderatuta, Espainian merke dago tabakoa, baina egunean 3 euro balio duen pakete bat erretzen duenak 21 euro aurreztuko lituzke astean erretzeari utzita. Askorik ere ez dela pentsatuko du norbaitek, baina urtean 1.008 euro direla ikusiko balu, besterik irudituko litzaioke, agian. Tabakoa dendetan erosi beharrean makinetan erosiz gero, gehixeago aurreztuko luke gainera, 1058 euro, hain zuzen. Diru horrekin, hipotekaren kuota bat ordain lezake beharbada, edo beste maileguren bati aurre egin.\nEgunean paketea erretzen duenak, tabakoari utzita 1.000tik gora euro aurreztuko ditu urtean\nEzin da ahaztu, hala ere, erretzeari uzteko, ahalegin fisikoa eta buru-ahalegina ez ezik, ahalegin ekonomikoa ere egin behar dela. Horrek ere dirua balio duela, alegia, erretzaile izateak baino gutxiago, dena den.\nMerkatuan hainbat produktu daude norberak tabakoaren aurka egin beharreko borroka arintzeko. Lagundu egiten dute, baina miraririk ez. Txikleak, partxeak, ahoan erabiltzeko pastillak eta sudur-aerosolek nikotina daukate, eta tabakoaren ordezko gisa funtzionatzen dute. Guztietan merkeena txiklea da (10-20 euro artean dabil zorroa), partxeak datoz gero (50 euro inguru) eta sudur-aerosolak azkenik (60 euro pasatxo).\nSaguak kenduko digu tabakoa behatzetatik, doan gainera\nDirurik gastatu gabe ere utzi ahal zaio erretzeari gaur egun. Internetek hainbat aukera eskaintzen ditu horretarako, etxetik mugitu ere egin gabe. CONSUMER EROSKI bera izan da aitzindarietako bat horretan: Erretzeari uzteko eskola jarri du abian (www.escuelas.consumer.es/web/es/dejardefumar). Laguntza emateko gida bat da, didaktikoa eta elkarreraginezkoa, eta erretzeari nola eta zergatik utzi behar zaion erakusten du. Hainbat motatako erretzaileentzat eskaintzen du informazioa, bakoitzarentzat era batera edo bestera egokitua: utzi nahi ez diotenentzat, utzi ez utzi dabiltzanentzat, uztea erabaki dutenentzat eta saiatu eta berriz hasten direnentzat.\nErretzeari uzteko proposamenik berrienetakoa UNEDek aurkeztu du, Unibertsitate Irekiak, eta teknologia berrien esparrutik etorri da hori ere. Webgune bat jarri du erabiltzaileen eskura, www.apsiol.uned.es/dejardefumar, eta terapia bat eskaintzen die hilabete bakarrean erretzeari uzteko. Programa lau modulutan banatua dago (sms eta e-posta bidezko alerta zerbitzua ere badu), eta horiei jarraitu behar zaie erretzeko ohitura kendu arte; horrez gain, jarraipena egiten du urte eta erdiz, terapiak arrakasta lortu duela bermatzeko. CONSUMER EROSKI-ren eskola bezalaxe, UNEDena ere doakoa da, eta etxetik irten gabe egin liteke ahalegina.\nHurrengo orrira joan: Osasun ona, aski diru eta 'tripa' gutxiago >>\n[1. orria] Urte berrirako asmoak\n[2. orria] Osasun ona, aski diru eta 'tripa' gutxiago\n[3. orria] Gidabaimena ateratzea, oso garesti\n[4. orria] Hizkuntzak ikastea


NieR Replicanten remasterra ezagutzera eman du Square Enixek - Berriak - Game Erauntsia - Bideojokoak euskaraz\nLander Unzueta | 2020/04/14 11:00 Berriak\nBere hamargarren urteurrena betetzen duen bidejokoaren remasterra PC, PS4 eta Xbox Onerako argitaratuko da.\nYoko Taro sortzaileak NieR akziozko RPGa argitaratu zuen orain hamar urte. Bideojokoak desberdintasun gutxi batzuk zituzten bi bertsio eduki zituen: Gestalt eta Replicant. Azken hori remaster bezala argitaratuko dutela iragarri du Square Enixek trailer baten bidez.\nNieR Replicant ver.1.22474487139… izen xelebrearekin bataiatu dute remasterra. PC, PS4 eta Xbox Onerako argitaratuko dutela adierazi du SEk; Replicant mendebaldera iritsiko den lehen aldia izango da, Gestalt izan baitzen hona heldu zen bertsioa.\nIstorioko protagonista arreba txikia hiltzen ari den gaixotasunari aurre egiteko sendabide bat aurkitzeko abenturan murgilduko da. Etorkizuneko mundu apokaliptiko batean bizi dira anai-arrebak, eta bertako arriskuei aurre egin beharko diete sendabidea aurkitu nahi badute.\nRemasterrari buruzko xehetasun gutxi eman dituzten arren, Toylogic garatzaile japoniarrak egingo duela nabarmendu dute. Squarek ez du argitaratze datarik zehaztu.


Ospitalea | Edición impresa | EL PAÍS\nOspitaleak mikrokosmoak dira, 'kanpoko' bizitzarekin zer ikusi gutxi duten espazioak. Han dagoen jendea bertakoa dela ematen du, eta ez beste inongoa, hain daude bat eginik itxaron gela antzuen eta igogailu zahar zatarren paisajearekin. Aireak berak ez du kalekoaren antzik ere. Usain estrainioa darie eritetxeei, lurrin mota askoren emaitza, ziurrenik; ozonoa, alkohola, kloroformoa, betadinea eta formola bereizi ditut inoiz, baina ziur nago ezagutzen ez ditudan askok ihes egiten didatela.\nOsasuntsua izan naiz beti, eskerrak Jainkoari, eta oso gutxitan joan naiz ospitale batera. Senideei edo lagunei bisitak egin dizkiet, jakina, baina kontuz ibili izan naiz beti. Halakoetan, botikan propio erositako mozorroak estaltzen zizkidan ahoa eta sudurra, ospitaleko korridoreetan solte dabiltzan birus horietakoren bat ez harrapatzearren; sartzean ematen duten bisita-txartela, bestalde, arreta handiz gorde ohi nuen, ez bainuen inolaz ere galdu nahi, eta bertan ipintzen zuen orduan ateratzen saiatzen nintzen, puntu-puntuan, hutsik egin gabe. Ez nuen ezertarako geratu nahi han barruan ateak ixten zituztenerako.\nDuela bi aste, ordea, Osakidetzaren eskutitz bat heldu zitzaidan: txekeo orokorra egitera joan behar nuen hiriko ospitale nagusira. Agindua atzeraezina zen: 35 urte bete berriak ditut, eta ezin ezetzik esan.\nMotxila sandwich eta coca-colez bete, eta ospitalera sartu nintzen. Atezainak irribarre maltzur bat eskaini zidan aurkeztu nizkion paperak irakurri zituenean. Zazpigarren azpi solairura joan behar nuen lehenik, odola ateratzera: han emango zidaten nire hurrengo pausoen berri.\nHiru egun eta bi gau kostatu zitzaidan odola ateratzeko gela aurkitzea. Aspaldi ikusten ez nuen jendea topatu nuen korridoreetan: Miriam, Alex Zaratamo gizajoa, osaba Julian... Batzuekin hitz gutxi batzuk gurutzatu nituen; gehienek, ordea, agur apal bat besterik ez zidaten luzatu. Ahituta zeuden, nekeak jota. Ondoezik. Baina presa zuten denek: kontsulta-gelaren baten bila ari ziren, ni bezala.\nOdola atera zidaten, azkenean. Ondoren X izpien sailera bidali ninduten. Ez naiz oraindik heldu. Hogeita seigarren solairuan borroka latza dago Barne Medikuntza eta Psikiatria sailen artean, eta ezin izan dut aurrera egin; xiringak amaitu dira dagoeneko, eta bisturiak eskuarki erabiltzen ari dira. Gerra guztietan bezala, hildako gehiago dago gaixoen populazio zibilean, mediku, erizain eta jagoleen artean baino.\nEsaten dutenez, sail bakarra egoten da gatazketatik libre: jaioberrien atala, hain zuzen ere. Ospitaleko elezaharrek diotenez, giroa oso bestelakoa da han: hormek margotu berriak dirudite beti, erizainak adeitsuak dira, irribarretsu hartzen zaituzte medikuek... Jende gutxik daki non dagoen, ordea, eta dakitenek ez dute esan nahi. Bisitari eta gaixo asko haurdun geratzen saiatzen omen dira ospitalean dauden bitartean, atal horretara eramango dituzten itxaropenaz. Halakoetan, horiz jantzitako erizain ongi armatu batzuek erditze-minetan dagoen gaixoa hartu eta, begiak estalita, jaioberrien atalera eramaten dute. Han izandako emakume horietako batekin izan nintzen atzo. Ane deitzen zela esan zidan, eta jaioberrien atalean igarotako aste haiek bere bizitzako unerik zoragarrienak izan zirela. Berarekin larrutan egiteko proposatu zidan, baina nik ezetz erantzun nion, bizkor ibili beharra nuela, X izpien sailaren bila ari nintzela; ez zeukan, noski, leku horren kokapen zehatzaren berririk. Agur esan zidan, eta korridore ilun batetik desagertu zen, bere hiru seme-alaba txikiak atzetik zihoazkiola.\nEraikineko negozio handienetako bat jaioberrien atalerako bidea erakusten duten mapak dira; gehienak, jakina, faltsuak dira. Bestalde, Ospitaleko Historialari Ofizialaren arabera, leku paradisiako horretara heltzeko ahaleginak dira beste solairuetako borroken iturburu nagusia.\nInterneta duen ordenadore bat aurkitu dut bulego huts batean; zoruko baldosak odol lehorrez tindatuta daude. Hilabete honetako zutabea helarazi ahal izango diet, behintzat, El País-ekoei.


Zer eskuratu dezaket nire Kutxabank opari-kodearekin?\nZure kodeak pertsona batentzako esperientzia bat erabat doan eskuratzeko aukera emango dizu (FREE Esperientzia), edo bestela, deskontu bat 2x1 formatuan (PREMIUM Esperientzia). PREMIUM Esperientzien kasuan:\nLanda eta Hiri-hotelak: 2x1 gau kopuruan.\nJatetxeak: 2x1 hasierakoan eta plater nagusian; balio handiena duena abonatuko da.\nKanpaina honetan pertsona bakoitzak behin soilik parte hartu dezake. Hau da, sustapenak dirauen bitartean, opari-kode bakarra baliatu dezake, betiere esperientzia edo zentro berarekin lotuta bada.\nArgitaratutako esperientziek hainbat erabilera-baldintza edo mugapen zehatz izan ditzakete, aurretik www.zorionakzurikutxabank.es/Kontaktua webgunean kontsultatu beharko dituzunak, atxikitako zentro bakoitzaren fitxaren barruan.\nNon ikusi ditzaket nire Kutxabank opari-kodearekin eskuragarri ditudan zentroak?\nZure Kutxabank opari-kodearekin zer egin eta non erabili jakin nahi baduzu, www.zorionakzurikutxabank.es/Kontaktua webgunera jo eta zure kodearen 12 karaktereak sartu besterik ez duzu egin behar. Bilatzailearen bidez, esperientzia guztiak ezagutu ahal izango dituzu, probintziaren edota esperientzia motaren arabera antolatuta.\nBertan kontsultatu ahal izango dituzu atxikitako esperientzia guztiak eta horietako bakoitzean zure Kutxabank opari-kodea erabiltzeko baldintzak zeintzuk diren. Zure erreserba egiteko beharrezkoa den informazio guztia ere bistaratuko duzu, eta horrela, sustapena baliatu ahal izango duzu.\nWebgunean ez dagoen saltoki bat aukeratu dezaket?\nEz, zure Kutxabank opari-kodeak argitaratuta dauden esperientzietarako besterik ez du balio. Esperientziak lurralde nazional osoan daude eskuragai, eta gaien eskaintza zabala dago probintzia guztietan.\nEsperientzien zerrendan aldaketak egon ahal izango dira sustapenak dirauen epean.\nBai, zure opari-kodea erabili ahal izateko, aldez aurretik aukeratutako zentroan egin behar duzu erreserba, eta Kutxabankeko sustapenaren erabiltzailea zarela adierazi. Zuzenean egin behar duzu erreserba zentroan, bakoitzaren fitxan argitaraturiko xehetasunetan jasota dauden jarraibideak aintzat hartuta.\nBai, noski. Kutxabanken opari-kodea ez dago zure probintziara mugatuta, eta gure zirkuituaren barruko edozein esperientziatan erabili ahal izango duzu.\nKupoia aurkezten ez baduzu, ezingo duzu doako esperientziaz (FREE) edo 2x1 deskontuaz (2x1) gozatu. Hala ere, aurrera jarraitu eta esperientziaz gozatu nahi izango bazenu, erreserbaturiko zerbitzu edo jarduera horren ohiko tarifa fakturatzeko eskubidea izango du zentro laguntzaileak.\n¿Zein da nire Kutxabank opari-kodearen balio-data?\nZure opari-kodearen balio-epea eman dizuten sustapen-osagaian agertzen da. Kontuan hartu balio-epe hori erreserba egiteko unean, balioa agortu aurretik erabili behar baita kupoia.\nKutxabank opari-kode bat baino gehiago erabili dezaket aldi berean erreserba berean?\nEz. Kutxabank opari-kode bat baino gehiago baduzu, esperientzia gehiago eskuratu ahal izango dituzu, baina NAN bakoitzeko aukeratutako esperientziaren erreserba bakarra egin ahal izango duzu.\nKutxabank opari-kodeak ezin dira bata bestearekin metatu, eta erreserba batean kode bakar bat aurkeztu ahal izango duzu; hortaz, daukazun Kutxabank opari-kode bakoitzeko erreserba bat egin eta kupoi bat inprimatu beharko duzu.\nZenbait zentrotako erabilera-baldintzetan, talde bakoitzeko kupoi bat edo bi soilik erabiltzeko mugapena agertu daiteke. Hortaz, erreserba egin aurretik, saltegi bakoitzaren fitxa kontsultatu behar duzu.\nKontuan hartu sustapen honetako kupoiak ezin direla bata bestearekin metatu, ez eta beste sustapenekin edo aukeratutako saltokiak izan ditzakeen prezio bereziekin ere.\n2x1 esperientzietan, Hotelen arloan, gau bat ordaindu behar badut, gerta liteke nik neuk astebururako eskaintzetan aurkitu ahal dudan prezioa baino gehiago ordaintzea?\nHoteletako egonaldietako 2x1 esperientzietan, zer gertatzen da gau bakarra erabili nahi badut eta ez biak?\n2x1 esperientziak aukeratzen badituzu, sustapena 2x1ekoa da; hortaz, bakarra ordaindu arren, bi gaueko egonaldirako balio du. Gau bakarreko erreserba egiten baduzu, zure Kutxabank opari-kodearekin eskuragai duzun deskontuak ez du baliorik izango.\n2x1 esperientzietan, jatetxeetan hasierako bat eta bi plater nagusi eskatu ditzaket? Gutxieneko bat kontsumitu behar dut?


Ortozentroa (grezierazko ορθόκεντρο hitzetik) triangelu baten hiru garaierek elkar ebakitzen duten puntua da. Orto aurrizkiak zuzen esan nahi du grezieraz, eta oinarriak eta garaierak osatzen duten angeluari egiten dio erreferentzia. Triangelu zorrotzaren kasuan, ortozentroa barnean dago; triangelua zuzena bada, angelu zuzenaren erpinean bertan dago; eta kamutsa bada, kanpoan dago.\nOrtozentroa (grezierazko ορθόκεντρο hitzetik) triangelu baten hiru garaierek elkar ebakitzen duten puntua da. Orto aurrizkiak zuzen esan nahi du grezieraz, eta oinarriak eta garaierak osatzen duten angeluari egiten dio erreferentzia. Triangelu zorrotzaren kasuan, ortozentroa barnean dago; triangelua zuzena bada, angelu zuzenaren erpinean bertan dago; eta kamutsa bada, kanpoan dago. ABC triangelua zeiharra bada —hau da, ez badu angelu zuzenik—, garaieren eta aldeen ebaki-puntuek abc beste triangelu bat osatzen dute, triangelu ortikoa edo garaieren triangelua deiturikoa. Bada, ortozentroak beste propietate bat du: irudian ikus daitekeenez, triangelu ortikoaren intzentroa da. (eu)\nOrtozentroa (grezierazko ορθόκεντρο hitzetik) triangelu baten hiru garaierek elkar ebakitzen duten puntua da. Orto aurrizkiak zuzen esan nahi du grezieraz, eta oinarriak eta garaierak osatzen duten angeluari egiten dio erreferentzia. Triangelu zorrotzaren kasuan, ortozentroa barnean dago; triangelua zuzena bada, angelu zuzenaren erpinean bertan dago; eta kamutsa bada, kanpoan dago. (eu)


ALBISTEAK > Bestelakoak\nEgunak gauari gaina hartzen dio udaberriko ekinozioarekin. Aurten martxoaren 20an gertatu da, 22:59an, udaberriaren atea irekiz. Eki aurrizkiak gauza bera esan nahi du. Ordura arte gaua luzeagoa zen. Egun hartan egunak eta gauak hamabina ordu izan zituzten. Ordutik eguna luzatzen ari da eta gaua laburtzen. Naturak ederki nabarmentzen du koska hori. Egunaren luzaroak bi gauza indartzen ditu, batez ere, argitasuna eta tenperatura. Garai beroenak badatoz... Beroa ikusi ere egin ezin dutenak, zapuzten, lorea, fruitua eta... + gehiago irakurri\nNahiago nuke Fernando Pessoak esaten zuen hura egia balitz: “Ez dugu ikusten... + gehiago irakurri\nNire ustez, fruitu eta haziekin edari alkoholdunak egitearen arrazoi nagusiak bi izan dira. Batetik, uztak kontserbatzeko era bat da: alkohola iraunarazle edo kontserbatzaile denez, fruitu asko zenean gerora eta ondotxo gerora... + gehiago irakurri\nMilaka urte dira laboreak ekarri zituztela-genituela. Beraiei txirikordatutako makina bat istorio izango da bazterretan, ez alferrik jendarte eredu baten oinarrizko elikaduraren ardatzetako bat dira, Mediterraneo aldetik... + gehiago irakurri\nLaboreekin egiten diren ardoetara itzuliz, ezker-aihena (Humulus lupulus) kontserbatzaile eta dasta mikatzaren eransle dute. Laboreak eta ezker-aihena uztartzeak makina bat zurrustada gozo sortua du, kurka-kurka, batik bat\nGure etxean ezker-aihena izenarekin ezagutu genuen (Humulus lupulus). Izan ere, makina bat ezker-aihen landu da gure herriko errioaren erriberatan, garagardogintza hedatu zenarekin batera. Otsaihena, zerbeza-lorea,\nUdaberriak ekarri dit gaia sudurraren aurrera. New Yorkeko ikerketa gune desberdinetan lan egiten zuten C. Bushdid, M. O. Magnasco, L.B. Vosshall eta A. Keller zientzialariek 2014ko martxoan “Science Magazine”\nUrte arteko egun xelebreak amaitu dira, lurretik sortutakoetatik jan eta edan batean osatzen diren egunak. Hobebeharrez, onenetik onenera janedan ere. Ustez. Kaba eta xanpain botila astunak erraz dantzatzen dira. Gaur egun


Txikipedia:Balkanak - Wikipedia, entziklopedia askea.\nBalkanak edo Balkanetako penintsula Europa hegoaldean dagoen lur zati handi bat da. Honako herrialde hauetan banatuta dago: Eslovenia, Kroazia, Bosnia-Herzegovina, Serbia, Kosovo, Montenegro, Ipar Mazedoniako Errepublika, Moldavia, Errumania, Bulgaria, Albania, Grezia eta Turkiako zati europarra. Batzuetan eskualde osoari Balkanak deitzen zaio. Balkanetako historian zehar hainbat gerra eta inbasio egon dira.\nMota eta etnia askotako jendea bizi da Balkanetan. Haietako gehienak eslaviarrak dira. Eslaviarren artean serbiarrak, kroaziarrak, esloveniarrak eta mazedoniarrak daude. Horiez gain, Balkanetan errumaniarrak, albaniarrak, bulgariarrak, hungariarrak, turkiarrak, alemaniarrak eta ijitoak ere bizi dira, besteak beste. Etnia bakoitzak bere hizkuntza hitz egiten du. Erlijio nagusiak kristautasuna eta islama dira. Balkanetan gatazka asko sortu dira erlijioen erruz.\nPenintsula ia osoa mendiz beteta dago (Balkan hitzak “mendia” esan nahi du turkieraz). Balkanetako eskualde lau bakarrak Errumanian eta Bulgarian aurkitzen dira. Balkanetako ibai garrantzitsuena Danubio ibaia da. Penintsulako iparraldean neguak hotzak eta elurtsuak izan ohi dira, eta udak epelak. Hegoaldean neguak arinak dira, eta udak beroak eta lehorrak.\nAntzinako garaietan iliriarrak, traziarrak eta daziarrak bizi ziren Balkanetan. Baina K.a. 229. urtean erromatarrek penintsula inbaditu zuten. Erromatarrek hainbat mendez kontrolatu zituzten Balkanak. K.o. 300. urte inguruan, kristautasuna Erromatar Inperiora zabaldu zen. K.o. 395ean, inperioa bitan banatu zen. Banaketa hura lerro baten bitartez egin zuten, lerro hori Balkanetatik pasatuz. Inperioaren mendebaldean, Erroma hiriak agintzen zuen eta bertan bizi ziren pertsonak erromatar katolikoak bilakatu ziren. Ekialdean, berriz, Konstantinopla (gaur egungo Istanbul) hiriak agintzen zuen eta bertan bizi zirenak ekialdeko kristau ortodoxo bilakatu ziren. Gutxi gorabehera une berean beste herri batzuk iparraldetik Balkanak inbaditzen hasi ziren. Eslaviarrak inbaditzaile horien artean zeuden. 500. urte ingururako, eslaviarrak ia penintsula osora zabalduta zeuden.\nEslaviarrak etnia ezberdinetan banatzen hasi ziren. Banaketa horren arrazoi nagusiena erlijioa izan zen. Balkanen mendebaldean bizi ziren eslaviarrak erromatar katoliko bilakatu ziren. Ekialdean bizi zirenak, aldiz, ekialdeko kristau ortodoxo bilakatu ziren.\nBalkanetako etnia edo herri batzuek beraien erreinu propioak sortu zituzten, bulgariarrek eta serbiarrek, adibidez. Baina XIV. mende amaiera aldera eta XV. mendean zehar, turkiar otomandarrek Balkanak inbaditu zituzten, eta eskualde osoa Otomandar Inperioaren parte izatera pasa zen. Turkiarrek eslaviarrei eta beste herri batzuei Islam erlijioa inposatu zieten.\nXIX. mendean, Balkanetako jendea turkiarren aurka errebelatu zen eta beraien estatuak sortu zituzten. 1912. urtean, Serbia, Bulgaria, Grezia eta Montenegro batu egin ziren turkiarren aurka borrokatzeko, bai eta irabazi ere. Baina geroxeago Balkanetako estatuak elkarren artean borrokan hasi ziren. Ez ziren ados jarri turkiarrei irabazitako lurren jabeak nortzuk ziren erabakitzean. Lehen Mundu Gerran (1914-1918) Balkanak bi bandoen artean zeuden banatuta.\nLehen Mundu Gerraren ondoren, Balkanetan herrialde berri bat sortu zen. Herrialde hori Serbia, Montenegro, Kroazia, Eslovenia, Bosnia-Herzegovina eta Mazedoniak osatzen zuten. Herrialdearen barruan errepublika bana osatzen zuten lurralde horiek. Laster, 1929an, herrialdeari Jugoslavia deitu zioten.\nBigarren Mundu Gerraren ondorengo urteetan, Balkanak gobernu komunisten menpe egon ziren. Bertako gobernuetako gehienak Sobietar Batasunaren kontrolpean zeuden. Baina, 1989 aldera, komunistak boterea galtzen hasi eta Balkanetako gobernuak beren lurraldeetan demokrazia ezartzen hasi ziren. Herrialde guztiek, ordea, arazo ekonomiko larriak zeuzkaten.\n1991 eta 1992an Kroaziak, Esloveniak, Mazedoniak (egun Ipar Mazedoniako Errepublika dena), eta Bosnia-Herzegovina Jugoslaviatik atera ziren beraien herrialdeak sortzeko. Jugoslaviako banaketak gatazkak ekarri zituen, eta gatazkek urte asko iraun zuten. Jugoslavian mantendu ziren bi errepublikak Montenegro eta Serbia ziren. 2003an Jugoslavia izena erabiltzeari utzi zioten. Gero, 2006an, Serbia eta Montenegro ere banatu ziren. Beste banaketa bat gertatu zen 2008an: Kosovo probintziak independentzia aldarrikatu zuen, Serbiatik banatuz. Baina Serbiak ez zuen onartu Kosovoren aldarrikapen hori.


"Konpostari balio erantsia eman behar diote" - Hiriberri arakil - Guaixe.eus\n"Konpostari balio erantsia eman behar diote"\nErkuden Ruiz Barroso 2021-07-14 14:32\nJuan Jose Armendariz hiriberriarra baratzan.\nJuan Jose Armendariz hiriberriarrak hiru hamarkada baino gehiago daramatza konpostaren inguruan hausnartzen.\nPili Irigoienekin batera, Sakanako Mankomunitateko ehungarren konpost tona hartu zuen\n1. Sakanako Mankomunitateko ehungarren konpost tona hartu zenuten.\nGu hara etxerako konposta jasotzera joan ginen, eta ez genekien ezer. Hartu genuen, eta egun hartan horrekin topo egin genuen.\n2. Noiztik egiten duzue konposta?\nDuela 30 urte baino gehiagotik. Beste etxean ere egiten genuen, baina garai hartan zizareekin. Nork berea egiten zuen.\n3. Nolakoa zen prozesua?\nNork bere egiten zuen. Hondakin organikoa bota eta gero, fermentatzen zenean, zizareak sartzen ziren. Orain, hemen, zizareak ez dira ikusten, baina konpostaje instalazio horietan bai. Askotan. Soluzio hori ona da. Organikoaren arazo handiena da hondakin piloa egiten den momentua. Handia denean, fermentatzean, gasak eta horrelakoak ateratzen dira. Pixkanaka egiten denean, fermentatu bezain pronto biltzen da eta lekuz aldatzen da. Baina, dena dela, hori soluzio integrala da.\n4. Nola egiten duzue orain?\nEz da berdina neguan edo udan. Daukaguna botatzen joaten gara. Aurreko egunean hesia mozten aritu ginen, eta horrekin tapatu genuen. Bota aurretik, belarra lehortzea da egokiena. Udaran konposta bustitzen dugu. Oxigenatu ere egin behar da. Fermentatuta dagoen ikusteko, zizarearekin egin daiteke proba . Oso geldi badoa fermentatuta dago; ziztu bizian mugitzen bada ez dago fermentatuta.\n5. Zenbat denbora behar da?\nUrte batetik bestera egiten da konposta. Hainbat metodo daude. Badira gauza batzuk ez direnak bakarrik txikitzen. Hortaz, bota aurretik txikitu behar dira, oskolak esaterako. Sistema modernoagoak ere badira.\n6. Noiztik birziklatzen duzue?\nMankomunitatean zerbitzua jarri zutenetik. Aurretik ez zegoen, eta dena edukiontzi berera botatzen genuen. Jokaera txar hori toki batzuetan mantentzen da. Gipuzkoako udal pila batekin harremana dut, eta ados ez dagoen jendea da txarrena. Dena elkarrekin botatzen dute. Oso txarra da hori. Benetan lotsagarria.\n7. Kontzientzia izatea da garrantzitsuena?\nErraza da: kartoia, beira, latak eta tetra brikak. Kartoiarekin oso gaizki egiten du jendeak. Zapatu behar da. Beira pixkatxo bat garbitu behar da, plastikoak eta tetra brikak bezala. Bestela, udan beroarekin liztorrak eta abarrak egoten dira. Baita usain txarra ere. Plastikoak zapatu egin behar dira, txikitu. Zer gertatzen da? Jende oso erosoa dela. Zabortegi bat etxe ondoan izatea eskatzen dute, besterik gabe. Burua aldatu behar da, ikasi.\n8. Iniziatiba asko garatzen ari dira.\nErosketak egitera joan, eta leku guztietan dago plastikoa. Bi pieza fruta erosi nahi dituzu, eta lau erosi behar dituzu, porexpan eta plastikoz bilduta. Nahiz eta dena ongi begiratu; azkenean, etxera plastiko pila batekin etortzen zara. Lotsagarria da. Kontzientzia gurea izan behar da… eta fabrikatzaileena? Beraiek ez dute ezer egin behar… Goitik hasi behar dira. Duela 35 urte, ingenieroa zen Manolo Centoia donostiarrak kontatzen zuen marka batek 18 pezeta ematen ziola botila garbi bakoitzeko. Zenbait marka ere hasi dira botila hutsak jasotzen, eta Suedian esaterako plastikozko botilak biltzeko makinak dituzte. Botila sartzen duzu, eta dirua itzultzen dizute. Plastikoaren araberakoa da ere. Oso selekzionatuta dago. Baina hemen jartzekotan, zer egingo luke jendeak? Elkarte batean egon nintzen, eta dena ongi birziklatzeko prest egon arren, ikustekoa zen: dena nahasten zuten. Barrutik atera behar da. Mankomunitakoek esan zidatenean egiten hasiko zirela eta esan nien: erakutsi behar duzue konpostaren balio erantsia.\n9. Eta zein da?\nZuhaitz hazitegietarako, lorontzietarako, baratzerako… Ramon Elosegik esaten zuen gaixorik dauden pinuen konponbidea izan zitekeela ere. Gaixo daude batak bestea kutsatu duelako, baina lur horri behar dituen elikagaiak emanez gero eta berrituz gero, konpontzen da. Lurra berreskuratzeko modua da konposta. Ongarria bada, baina oso pobrea. Gatz mineralak behar ditu. Zer gauzarekin aberastu daiteke konposta? Txori kakarekin, arrautzen oskolekin, algekin… Arrautzen oskolek konpostari karea ematen diote. Txori kakak jasotzen ditugu ere. Landareak edo zuhaitzak hazten direnean, ondoan pixka bat bota. Baina oso gutxi. Produktu bikaina da konposta.\n10. Zer egiten duzue konpostarekin?\nGuk etxean egiten dugun konpostarekin ez dugu nahikoa, eta horregatik Sakanako Mankomunitatean hartzen dugu. Bi konpostak nahasten ditugu. Hemengo lurra oso gogorra da, eta biguntzeko erabiltzen dugu konposta.\n11. Nondik datorkizu konpostarekiko interesa?\nLanagatik zabortegietan ibiltzen nintzen askotan, eta bertan ikusten nuen… Baziren batzuk oso deskontrolatuak zeudenak. Ikastaroak egin ditut, eta toki asko bisitatu ditugu. 1992an Madrilen izan nintzen ikastaro batean, eta Egiptotik, Txinatik, Danimarkatik eta abarretatik etorritako jendea izan zen. Baina ezer gutxi ikasi genuen.